4. artikulua Printzipio orokorrak.\n5. artikulua Legearen helburuak.\nII. TITULUA ESTABLEZIMENDU KOMERTZIAL HANDIAK EZARTZEKO ETA HANDITZEKO BALDINTZAK\n6. artikulua Establezimendu komertzial handiak ezartzeko baldintzak.\n7. artikulua Establezimendu komertzial handiak handitzeko baldintzak.\n8. artikulua Establezimendu komertzial handiak ezartzeko edo handitzeko baldintza osagarriak.\nXEDAPEN GEHIGARRIA. Biztanleguneen kanpoaldean dauden jarduera ekonomikoko industrialdeetan beste establezimendu komertzial batzuk ezartzea.\nAZKEN XEDAPENAK AZKEN XEDAPENETAKO LEHENENGOA\nI. ERANSKINA, EKAINAREN 27KO 10/2019 LEGEARENA A KATEGORIA\nII. ERANSKINA, EKAINAREN 27KO 10/2019 LEGEARENA B KATEGORIA\nEusko Legebiltzarrak 10/2019 Legea, ekainaren 27koa, establezimendu komertzial handien lurralde antolamenduari buruzkoa onartu duela jakinarazten zaie Euskadiko herritar guztiei.\nEuskal Autonomia Erkidegoko lurralde-antolamenduak helburu hauek ditu: batetik, administrazio publikoek euren eskumenen esparruan garatzen dituzten ekintzen artean EAEn eragina dutenak koordinatuta daudela bermatzeko funtsezkoak diren irizpide eta prozedurak ezartzea, besteak beste, jarduera ekonomiko eta sozialak finkatzeko prozesuak arautzeko eta, horrenbestez, interes orokorrerako ezinbestekoa den lurralde-orekari eusten zaiola segurtatzeko; eta bestetik, baldintzak zehaztea horien ezarpena erakartzeko lurralde-eremu aproposetara.\nEuskal Autonomia Erkidegoko Jarduera Ekonomikoetarako Lurzorua Sortzeko eta Saltoki Handiak Antolatzeko Lurralde Plan Sektoriala abenduaren 21eko 262/2004 Dekretu bidez onartua, izan ere, helburu horietara bideratuta dago, izaera estrategikoko eta interes orokorreko jardueretarako lurzoru-sustapen publikorako eragiketetan esku-hartzea sektoriala eta hirigintzakoa gauzatzeko eta establezimendu komertzial handiak ezartzeko jarraibideak finkatzeko erreferentziazko tresna gisa. Indarrean jarri zenez geroztik metatutako esperientziak agerian utzi du plan hori erreminta erabilgarria dela erabilera komertzial eta ekonomikoetarako lurzorua antolatzeko, betiere jasangarritasun-irizpideetan oinarrituta.\nHalere, Jarduera Ekonomikoetarako Lurzorua Sortzeko eta Saltoki Handiak Antolatzeko Lurralde Plan Sektorialeko zehaztapen jakin batzuk establezimendu komertzial handietarako gehieneko azalerari mugak jartzen dizkiotenak judizialki baliogabetu zirenez Auzitegi Gorenaren 2015eko irailaren 3ko epaien bidez, hausnarketarako denboraldi bat hartu behar izan da, horien edukia egokitze aldera. Funtsean, erabaki horiek aztertu ondoren honako hau ondorioztatzen da: batetik, lege-mailako arau bidez behar bezala arrazoitu behar dira establezimendu komertzial handien ezarpenari jarri nahi zaizkion mugak, edozein direla ere; bigarrenik, ezarpen horri ezarri nahi zaizkion azalera-mugen funtsa ezin dira arrazoi komertzialak eta merkataritzaren alorrekoak izan bakarrik, halako mugak debekatuta baitaude, Europako Parlamentuaren eta Europar Kontseiluaren 2006ko abenduaren 12ko 2006/123/EE Zuzentarauaren (barne-merkatuko zerbitzuei buruzkoa) eta azaroaren 23ko 17/2009 Legearen (zerbitzu-jardueretan aske sartzeari eta aritzeari buruzkoa) arabera; hirugarrenik, muga horiek, nolanahi ere, hiru baldintza bete behar dituzte: diskriminazio-eza, premia eta proportzionaltasuna.\nHori horrela izanik, ezinbestekotzat jotzen da lege-testu bat onartzea, lurralde-antolamenduari dagokionez; Europako eta Estatuko Zuzenbidearen eskakizunetara eta Europar Batasuneko Justizia Auzitegiaren eta Auzitegi Gorenaren doktrinara egokitzeaz gain, interes orokorreko lurralde-oreka bazterrezina bermatu beharko du lege-testu berriak, baita establezimendu komertzial handiak ezartzeko arauak eta baldintzak ezarri ere.\nLege honek abiapuntu gisa hartzen ditu, batetik, jada aipaturiko Europako Parlamentuaren eta Europar Kontseiluaren 2006ko abenduaren 12ko 2006/123/EE Zuzentaraua (barne-merkatuko zerbitzuei buruzkoa) eta bestetik, Europar Batasuneko Justizia Auzitegiak horri buruz sortutako jurisprudentzia, zenbait epairen bidez adierazia, hala nola 2011ko martxoaren 24koaren (Batzordea versus Espainia) eta 2018ko urtarrilaren 30ekoaren (Amersfoort eta Appingedam) bidez. Arau argiak ondorioztatzen dira horretatik.\nLehenik eta behin, establezimendu komertzial handien kokalekuari eta neurriari mugak jartzea onargarria da baldin eta interes orokorreko arrazoi premiatsuak argudiatzen badira, eta egokitasun- eta proportzionaltasun-analisiak eta hori frogatzeko datuak gehitzen bazaizkie.\nBigarrenik, prebentzio-neurri sartzea egokia da, per se, ingurumena babesteko eta lurraldea antolatzeko helburuak erdiesteko.\nHirugarrenik, hiri-ingurunean integratzea, bide-sarearen eta garraio publikoaren erabileran izan ditzakeen efektuak eta eskuragarri den eskaintza-aniztasuna irizpide zilegi, egoki eta proportzionalak dira lurraldearen antolamenduaren, ingurumen-babesaren eta kontsumitzaileen babesaren helburuetarako.\nLaugarrenik, hirigunearen bizigarritasunari eusteak eta hirigunea hustu dadin galarazteak ez du esan nahi zerbitzu-jarduera baterako sarbidea izateak edo zerbitzu-jarduera bat gauzatzeak hauen mende egon behar duenik: premia ekonomiko bat dagoela edo merkatuan eskari bat existitzen dela egiaztatzea; jardueraren efektu ekonomiko posible edo errealen ebaluazioa; edo programazio ekonomikoaren alorrean agintari eskudunek ezarritako helburuetara zenbateraino egokitzen zaion zehaztea.\nBosgarrenik, zerbitzu-jarduera baterako sarbidea edo gauzapena muga kuantitatibo baten edo lurralde-muga baten eraginpean egotea bat dator 2006/123/EE Zuzentarauarekin, betiere haren 15.3 artikuluan bildutako baldintzak betetzen badira, hau da, diskriminatzailea izan gabe, alderantziz, beharrezkoa bada, interes orokor eta proportzionatuko arrazoi premiatsu bat dagoela justifikatzen bada, horretarako beharrezkoa denaz haraindi joan gabe eta, nolanahi ere, ezin bada ordezkatu emaitza berdin-berdina lortzea ahalbidetzen duen baina hain murriztailea ez den beste neurri batekin.\nSeigarrenik, hiri-ingurunea babeste hutsak, betiere hirigunearen bizigarritasunari eusten bazaio eta hutsik dauden lokalen existentzia prebenitzen bada lurralde-antolamendu onaren intereserako, justifikazio objektiboa ematen dio hiriguneetatik kanpoko gune geografiko jakin batean merkataritza-jarduera jakin batzuen ezarpena debekatzeari, interes orokorreko arrazoi premiatsu legitimatzailetzat hartzekoa baita.\nZazpigarrenik, hiri-ingurunea babesteak legitimatu egiten du merkataritza-jarduerak modu desberdinean tratatzea zer motatakoak diren kontuan izanik; alegia, salgai handi eta erosketa esporadikoko establezimendu komertzialak hiriguneen kanpoaldera zuzentzea lehentasunez, eta establezimendu tradizionalak edo/eta ohiko erosketakoak, berriz, biztanleguneetan finka daitezen lehenestea.\nHorretan guztian oinarrituta, EAEn establezimendu komertzial handiak ezartzeko eta, hala badagokio, handitzeko esparru juridiko orokorra ezartzen du lege honek. Esparru juridiko horrek lau zutabe ditu: lehenik, Konstituzioak bermatzen duen enpresa-askatasuna; bigarrenik, Europar Batasunaren Funtzionamendu Itunaren bidez emandako establezimendu-askatasuna, soil-soilik interes orokorreko arrazoi premiatsuetan oinarritutako muga kuantitatiboak edo lurralde-mugak onartzen dituela itun horrek; hirugarrenik, lurralde- eta hiri-garapen jasangarriaren printzipioa, Lurzoruari eta Hiri-birgaitzeari buruzko Legearen Testu Bateginean (urriaren 30eko 7/2015 Legegintzako Errege Dekretu bidez onetsi zen) eta Lurzoruari eta Hirigintzari buruzko Legean (ekainaren 30eko 2/2006) jasoa; eta laugarrenik, administrazioen arteko koordinazioaren printzipioa.\nLau printzipio orokor horiek orientazioa eta informazioa ematen dute establezimendu komertzial handien ezarpenaren antolamenduari buruz, interes orokorreko lurralde-oreka lortze aldera, horixe baita, hain zuzen, Euskal Autonomia Erkidegoko lurralde-antolamendurako politikaren azken helburua.\nArestian aipaturiko printzipio orokorrak bederatzi helburu lortzera bideratuta daude, eta interes orokorreko arrazoi premiatsuetan 2006/123/EE Zuzentarauan azaldutakoak daude oinarrituta, finean, bederatzi helburu hauek: okupazio jasangarria gauzatzea eta lurzoruaren balioak baita izaera logistikokoak ere mantentzea; lurralde-ordenamenduaren eta hirigintzaren alorreko legeria estatukoa edota autonomikoa betetzen duen hiri konpaktuaren eredu bat indartzea; hiri-nukleoen erdiguneak berroneratu eta birkualifikatu daitezen sustatzea eta bultzatzea eta horien dinamizazio ekonomikoa eta soziala gauzatzea; biztanleriaren premietara egokitutako merkataritza-eskaintza eta -erabileren aukera gehiago egon daitezen sustatzea; mugikortasun jasangarria piztea; EAEn lurralde txiki batean etorkizunean gertatuko den komunikazio-azpiegituren zabalkundea mugatu beharra; gertutasuneko zerbitzuak (establezimendu komertzialak barne hartuta) dituen, dinamikoa, orekatua eta aktiboa den eta hirien erdiguneetan establezimendu komertzialen egiturazko desokupazioa prebenitzen duen eta askotariko premiak dituen biztanleria batek gero eta zaharragoa denak merkataritza-zerbitzuetarako sarbidea izango dutela bermatuko duen hiri-ingurune bat bultzatzea; ondare historiko eta artistikoa babestea, bereziki, hiriguneetan; landa- eta hiri-paisaia eta ondare kulturala eta naturala babestea; eta hiri-biodibertsitatearen alde egitea. Interes orokorreko arrazoi premiatsuekin hala nola hiri-ingurunea eta ingurumena babestearekin, ondare historiko eta artistikoa kontserbatzearekin edota kontsumitzaileak eta osasun publikoa babestearekin zuzeneko edo zeharkako lotura duten helburuak dira.\nHala, lege honen bidez hauek lortu nahi dira: hiri-eremu berriak sortzea, dentsitate handiagokoak, hiri-intentsitate handiagoz hornituak, erabilera ugari baita komertzialak ere harmoniaz batera existitzea ahalbidetzen dutenak, betiere gertutasuna dela-eta joan-etorriak oinezkoak eta antzekoak errazten badituzte; existitzen diren komunikazio-azpiegituren erabilera optimizatzea; garraio kolektiboko sareekin konexio ona duten esparru eta sektoreen dentsifikazioa sustatzea, mugikortasun jasangarria lortze aldera; eta erdiguneak berroneratu eta birkualifikatzea.\nAzken hamabost urteetan establezimendu komertzial handien ezarpenari buruz egindako analisi estatistikoan (700 metro karratutik gorakoak hartuta establezimendu komertzial handitzat, gaur egun sektore horretan indarrean den legerian xedatutakoari jarraikiz), hiru motatakoak izan daitezkeela detektatu da, eta agerian geratu da mota bakoitzak bilakaera desberdina izan duela. Hirietako bizitegi-areetan integratutako establezimendu komertzialei (eskuarki, txikiak eta ertainak) dagokienez, establezimendu komertzial tradizionalek atzeranzko bilakaera izan dute azterturiko denboraldian.\nBestelako establezimendu batzuek, establezimendu komertzial ertainek izandako bilakaera positiboaren oso bestelakoa da egoera hori; izan ere, establezimendu komertzial ertainak hein handian ezarri dira jarduera ekonomiko handiko guneetan industrialdeetan eta, horrenbestez, halako guneek lehen zuten jarduera ekoizpenekoa beste batekin ordezkatu dute, komertzialarekin; zehazki, hain maiz erabiltzen ez diren establezimendu komertzialak dira. Mota horretako establezimenduak establezimendu komertzial ertainak hiri-ingurunera eta bizitegi-zonetara itzuli direla ere ikusi da, hiria eta merkataritza biziberritzeko dinamikekin bat etorrita.\nAzkenik, biztanleguneen kanpoaldean kokatutako azalera handieneko establezimendu komertzialak ditugu; komunikazio-nukleo nagusiak baliatuz gauzatu ohi dute euren jarduera, eta aztertutako denbora-tartean apur bat hazi dira, besteak beste, Lurraldearen Arloko Planaren efektu mugatzaileen eraginez.\nHorrenbestez, ezinbestean alderatu behar da establezimendu komertzial handi horiek izandako bilakaeraren errealitatea hiri- eta lurralde-antolamendutik planteatzen diren ekimen eta irizpide berriekin, interes orokorreko printzipioei lotuta daudenekin, hain zuzen ere, hala nola hauekin: garapen jasangarriaren sustapena; lurralde-kohesioa; hiri-sare trinko eta konplexuak lortzea hiriak berroneratzeko eta biziberritzeko, mugikortasun jasangarriaren eta kontsumitzaileen babesaren alde, bizitoki-jarduera eta merkataritza-jarduera gertu egon daitezen bultzatuz, baita hiri-ingurunearen babesa ere, besteak beste.\nInteres orokorreko arrazoi premiatsu horiek bi xedetarako funts gisa balio dute: batetik, establezimendu komertzial handiak definitzea, EAEko udalerriak hiru kategoriatan (A, B eta C) sailkatzean (sailkapen hori lurralde-plangintzan ezarrita dagoela) oinarritutako eskala bat erabiliz, biztanleria-irizpide batekin konbinatuta, doikuntza egokiena lortze aldera; eta bigarrenik, establezimendu komertzial handiak ezartzeko baldintzak zehaztea, hirietako bizitegi-zonetan ezartzea lehenetsita, azken aldian gertatu izan den bezala. Horren bitartez hirietako merkataritza biziberritu nahi da, haien kokapena biztanleguneetatik kanpo edo biztanleguneen kanpoaldera mugatuta, eta antzinako industria-pabilioiei beste merkataritza-erabilera bat emateko egungo prozesua leheneratuta; horren guztiaren azken jomuga aurretiko hirigintza-zonakatzearen logikarekiko koherentziari eustea izango litzateke, halako pabilioietan soilik ekoizpen-jarduerak mantentzeko; horrek legitimatu egiten du kanpoko halako industriaguneetan kokatzea. Salbuespen hori justifikatuta dago salgai handi eta erosketa esporadikoko establezimendu komertzialak direlako, hots, establezimendu komertzial bereziak; izan ere, proportzionaltasun-printzipioak justifikatu egiten du biztanleguneen kanpoaldean kokatuta egotea halako establezimendu komertzialak, besteak beste, zama-lan handiak behar dituztelako eta erosketa esporadikoetara bideratuta daudelako.\nLegeak ezartzen duenez, hirigintza-plangintzaren egitura-antolamenduak zedarritutako hiriko bizitegi-sarean jarri behar dira establezimendu komertzial handiak, baina salbuespen gisa, eta behar bezala justifikatzen bada, hiri-sarean integratuta dauden beste antolamendu-esparru batzuen aldameneko hiri-lurzoru jarraituetan ere jar daitezke (baita bizitegi-erabileraz bestelako erabilera dutenean ere), baina honako lau baldintza hauek bete behar dira: lehenik, hiriko bizitegi-sarean sartutako hiri-lurren arteko mugakidetasunak, gutxienez, txertatutako antolamendu-esparruaren perimetroaren % 20koa izan behar du; bigarrenik, txertatutako esparru horrek ezin du gainditu hiriko bizitegi-sareko lurzoruaren gainazalaren % 10; hirugarrenik, ezingo ditu gainditu, ezta ere, udalerrien sailkapenaren arabera ezarritako gehieneko hirigintzako eraikigarritasunak (30.000 m2t zentralitate handieneko udalerrien kasuan); eta laugarrenik, Euskal Autonomia Erkidegoko Lurralde Antolamendurako Batzordeak aldeko txostena eman behar du. Hala, legeak aukera bat baino gehiago ematen du, eta esparru malgu bat finkatzen dute aukera horiek establezimendu komertzial handien kokapenerako, legearen helburu orokorrekiko errespetuaren barruan.\nLegeak erabat errespetatzen du toki-autonomiaren berme instituzionala, eta horrek argi uzten du hirigintza-plangintzaren eskumena dela establezimendu komertzial handiak ezarri edo handitzeko baldintzak jartzea kokapenari, neurriei eta abarri dagokienez. Hori horrela izanik, legeak irekita uzten du hirigintza-plangintzak beste irizpide batzuk kontuan hartzeko aukera, betiere interes orokorraren esparruan.\nNolanahi ere, udalerriaz gaindiko interes bat baino gehiago egon daitekeenez, ezinbestekoa da legearen helburu orokorrak babestuko dituzten baldintza jakin batzuk ezartzea. Horregatik, legeak onartzen du salbuespen gisa hiriko bizitegi-saretik kanpo establezimendu komertzial handiak ezartzea, lurralde-antolamenduko tresnek horretarako zedarritutako lurralde-unitate berrietan, ez dituztenean gainditzen hartan aldez aurretik zehaztutako gehieneko hirigintza-eraikigarritasunak (30.000 m2t zentralitate handieneko udalerrietan) eta zedarritutako lurralde-unitate horien ondorioz ez badira zehaztu behar formatu handiko eta merkataritza-erabilera bereizgarriko antolamendu-eremuak.\nHalaber, legeak debekatu egiten du bide- eta komunikazio-sistema orokorrean sare berriak proiektatzea, gauzatzea, hobetzea edo osatzea, baita horien zerbitzu-gaitasuna asetzea edo horri eragitea aurreko bost urteetan egikaritutakoa ere, eta eraginpeko errepidearen titulartasuna duen administrazioak emandako aldeko txostena eskatuko da horretarako.\nHalaber, izaera bereziko establezimendu komertzial handiak lehentasunez leku jakin batzuetan ezartzeko baldintza agintzen du legeak: nagusiki jarduera ekonomikoak dituzten hiri-lurzoruko esparruetan, hain zuzen ere, hirigintza-eraikigarritasunaren % 30eraino, gehienez ere.\nHori alde batera utzita, establezimendu komertzial handiak handitzeko aukera ere barne hartzen du legeak, baldin eta legearen helburu orokorren betearazpena bermatzeko baldintza formal eta material jakin batzuk betetzen badira.\nHorretaz gain, izaera osagarriko establezimendu komertzial handien antolamendu-irizpideak garatzea edo ezartzea ere ahalbidetzen du legeak, lurralde- eta hirigintza-antolamenduaren bidez, betiere diskriminazio-ezaren, premiaren eta proportzionaltasunaren eskakizunak betetzen badira.\nHalaber, txikizkako establezimendu komertzialak establezimendu komertzial bereziez bestelakoak jarduera ekonomikoko (tertziario edo industrialeko) industrialdeetan ezartzeko aukera onartzen da biztanleguneetatik kanpo edo biztanleguneen kanpoaldean daudenean eta, nolanahi ere, hiriko bizitegi-saretik kanpo kokatuak, dagokien antolamendu-esparruan gainditu egiten dituztenean dimentsionamendu-atalaseak, jada existitzen diren ezarpenekin batera. Horretarako, industrialdearen erabilera nagusiaren izaera osagarria behar dute, ezingo dute gainditu hirigintza-eraikigarritasunaren % 30 eta ez dute ekarri behar jada existitzen diren mugikortasun-azpiegituren oinarrizko sarearen zerbitzu-gaitasuna areagotu beharra.\nAzkenik, legeak zenbait aurreikuspen biltzen ditu, besteak beste, araubide iragankor bat, hartara zailtasun handirik gabe egokitzea ahalbidetzen duena; gainera, orain arte indarrean izan den erregulazioa indargabetzen du, Merkataritza Jarduerari buruzko Legearen (maiatzaren 27ko 7/1994) 13. artikuluan bildutakoa, ikuspegi orokorrarekiko eta helburu nagusiarekiko koherentziari eustearren, eta Merkataritza Jardueraren Legearen Bigarren Aldaketaren Legearen (ekainaren 25eko 7/2008) azken xedapenetako hirugarrena arestian aipaturikoa eta lege honen bidez aldatu nahi dena ere indargabetzen du; bestalde, lege honek Eusko Jaurlaritzari ahalmena ematen dio, dagokion lurralde-plan partzialaren bitartez edo jarduera ekonomikoetarako eta establezimendu komertzial handietarako lurzoru publikoa sortzeko lurralde-plan sektorialaren bitartez, lege honen 3.9 artikuluan eta I. eta II. eranskinetan zehaztutako kategorietako bakoitzean txertatutako udalerrien zerrenda aldatzeko.\nLege honen helburua da Euskal Autonomia Erkidegoan establezimendu komertzial handiak ezartzeko eta, hala badagokio, handitzeko esparru juridiko orokorra zehaztea, Europako Parlamentuaren eta Europar Kontseiluaren 2006ko abenduaren 12ko 2006/123/EE Zuzentarauari eta azaroaren 23ko 17/2009 Legeari (zerbitzu-jardueretan aske sartzeari eta aritzeari buruzkoari) jarraikiz.\nEstablezimendu komertzial handien ezarpena edo handitzea lurralde- eta hirigintza-antolamendu espezifikoaren araberakoa izango da, hiri-ingurunean eta ingurune naturalean izan dezakeen inpaktuaren arabera.\nLege honen eraginpean egongo dira Euskal Autonomia Erkidegoan kokatutako establezimendu komertzial handi guztiak.\nLege honen xedapen gehigarri bakarrean xedatutakoaren ondorioetarako, establezimendu komertzial handiaren parekotzat hartuko da hiriko bizitegi-saretik kanpo kokatutako antolamendu-esparru berberean izaera ez-bereziko establezimendu komertzial bat baino gehiago egotea eta establezimendu komertzial horiek guztiek, elkarrekin, neurri horiek gainditzea, banan-banan gainditzen ote dituzten alde batera utzita.\nLege honetan xedatutakoaren ondorioetarako, ondoren azaldutako kontzeptuak honako esanahi eta irismen hauekin interpretatu eta aplikatuko dira:\nErabilera komertzialak: Jarduera Ekonomikoen Sailkapen Nazionalean (JESN-2009) komertzial gisa identifikatutakoak.\nSaltegi berezia: handizkakoa izan gabe, merkataritza-banaketa honako jarduera hauetako batera bereziki bideratzen duen saltegia:\nAltzarien, etxetresna elektrikoen eta gailu elektronikoen erakusketa eta salmenta.\nItsasontzien eta bestelako automobilgintza-ibilgailuen erakusketa eta salmenta.\nEraikuntza-gaien hala nola eraikuntzarako edo saneamendurako makineriaren eta materialen edota brikolaje- eta burdindegi-elementuen erakusketa eta salmenta.\nLorezaintza-zentroak eta hazitegiak.\nEstablezimendu komertzial handiak: izaera finko eta iraunkorreko eraikin edo instalazioak eta horien bulegoak, jarduera komertzialak erregulartasunez gauzatzen dituztenak eta, gutxienez, honako baldintza hauek bete behar dituztenak:\nHein handiagoan edo txikiagoan (esklusiboki, lehentasunez, partzialki, etengabe, aldian behin edo noizbehinka) erabilera komertzial hauetarako (modalitate bakarrekoak edo gehiagokoak) baliatzea, hala badagokio, beste erabilera batzuen osagarri gisa ere bai: ostatu-zerbitzuak (hotelak, ostatuak, turismo-ostatuak, kanpinak, etab.); ostalaritza (jatetxeak, tabernak, etab.); kirol, kultura eta aisialdiko jarduerak eta instalazioak (zinema-aretoak, golf-zelaiak, etab.); eta bestelako erabilera osagarriak.\nArestian aipaturiko erabileretara bideratutako honako hirigintza-eraikigarritasun hau izatea, sestra gainean eta azpian:\nA kategoriako udalerriak (zentralitate handieneko udalerriak), zuzenbidezko biztanleria 30.000 biztanletik gorakoa dela: 2.500 m2ko salmenta-azalera eta 3.500 m2ko sabai eraikigarria.\nB kategoriako udalerriak (eskualde-zentralitateko udalerriak) eta edo zuzenbidezko biztanleria 10.000 biztanletik gorakoa eta 30.000 biztanletik beherakoa dela: 1.800 m2ko salmenta-azalera eta 2.500 m2ko sabai eraikigarria.\nGainerako udalerriak (C kategoria), zuzenbidezko biztanleria 10.000 biztanletik beherakoa dela: 700 m2ko salmenta-azalera eta 1.300 m2ko sabai eraikigarria.\nBi baldintza horiek (kategoria eta biztanleriaren kopurua) aldi berean gertatzen ez badira, biztanleriaren irizpideak sailkapenak baino lehentasun handiagoa izango du.\nHirigintza-eraikigarritasuna: sabai eraikigarriaren azalera, edozein solairutan sestra gainean eta azpian eraikitako gainazal guztiena, erakusketa eta salmentarako gainazalari nahiz beste edozein erabilera osagarriri atxikita daudela ere; aparkalekurako azalerak salbuetsita, horiek ez baitira zenbatzen.\nEzarpena: establezimendu komertzial handi batean jarduera komertzial berri bat abiaraztea.\nHanditzea: jada existitzen den establezimendu komertzial baten hirigintza-eraikigarritasuna areagotzea.\nHiriko bizitegi-sarea: bizitegi-erabilera bereizgarriko hiri-lurzoruek osatutako lurralde-multzoa, indarreko egitura-antolamenduak udalerri bakoitzean mugatzen duena. Hiriko bizitegi-sarea egiturazko hirigintza-antolamenduan bilduko da egitura-antolamenduaren zehaztapenaren eduki gisa hiri-lurzoruaren zedarritzean, Lurzoruari eta Hirigintzari buruzko ekainaren 30eko 2/2006 Legearen 53.2.a) artikulua aplikatuz. Hori egon ezean, bizitegi-erabilera bereizgarriko hiri-lurzoruari buruz dagokion antolamenduan ezarritakoari jarraituko zaio.\nLurralde-unitatea: lurralde-eremua, duen lurralde-konfigurazioaren, jarraitutasun fisikoaren (jarraitutasunik eza edo etete puntualak izan ditzakeela alde batera utzita), komunikazio-sare berberarekin duen loturaren eta abarren arabera lurralde-unitate bakartzat hartu behar dena, establezimendu komertzial handiak ezartzeari dagokionez.\nLurralde-unitate hori alor, sektore, gune global eta antzeko batean, bitan edo gehiagotan integratuta egon daiteke. Lurralde-antolamenduan egon beharko dute zedarrituta lurralde-unitate horiek eta, nolanahi ere, salbuespenezkoa izango da hori eta behar bezala justifikatuta egon beharko da.\nUdalerri-kategoriak: establezimendu komertzial handiak antolatzeari eta ezartzeari dagokionez, honako hiru kategoria hauek bereizten dira:\nA kategoria: zentralitate handieneko udalerriak, I. eranskinean bildutakoak.\nB kategoria: eskualde-zentralitateko udalerriak, II. eranskinean bildutakoak.\nC kategoria: Euskal Autonomia Erkidegoko gainerako udalerriak.\nLege hau honako printzipio orokor hauetan funtsatuta dago:\nEnpresa-askatasunaren printzipioa, merkatu-ekonomiaren esparruan.\nEstablezimendu-askatasunaren printzipioa; printzipio horrek diskriminatzaileak ez diren muga kuantitatiboak edo lurralde-mugak baino ez ditu onartzen, eta beharrezkoak izan behar dute muga horiek, interes orokorreko arrazoi premiatsu baten bidez justifikatuta egon behar dute eta proportzionaltasun-printzipiora egokituta egon behar dute, lortu nahi den helburua erdiesten dela bermatzeko egokitzat jotzen direlako, ezin dira horretarako behar dena baino urrutiago joan eta, nolanahi ere, ezin badira ordezkatu emaitza berdin-berdina lortzea ahalbidetzen duten baina hain murriztaileak ez diren beste neurri batzuekin.\nEstablezimendu-askatasunari muga kuantitatiboak edo lurralde-mugak ezartzekotan, interes orokorreko arrazoi premiatsuetan baino ezin dira egon funtsatuta, hala nola hauetan: ingurumenaren eta hiri-ingurunearen babesa, hiri- eta landa-planifikazioa barne hartuta; osasun publikoaren zaintza; ondare historiko eta artistikoaren kontserbazioa; edo kontsumitzaileen babesa; hori guztia, Europar Batasuneko Justizia Auzitegiaren jurisprudentziari jarraikiz.\nGarapen jasangarriaren printzipioa, baliabide naturalen erabilera arrazionalean lagundu behar duena, betiere honako hauen eskakizunekin harmonian: ekonomia, enplegua, gizarte-kohesioa, tratu- eta aukera-berdintasuna, osasuna, kontsumitzaileen babesa, herritarren segurtasuna, ingurumen-babesa, hiri-ingurunearen zaintza, eta ondare historiko eta artistikoaren babesa barne harturik.\nSektore honetan eta lurralde- eta hirigintza-antolamenduan eskudunak diren Euskal Autonomia Erkidegoko administrazioen arteko lankidetza- eta koordinazio-printzipioak.\nEstablezimendu komertzial handiak antolatzeko eta ezartzeko printzipio orokorrak honako helburu hauek lortzera bideratuta daude:\nLurzoruaren okupazio jasangarria gauzatzea eta okupazio jasangarriaren balioak gordetzea, baita inguruneak eta ingurumena hirikoa, landakoa eta naturala babestea, betiere lurraldean establezimendu komertzial handiak ezartzeak izan dezakeen inpaktua minimizatuta, aukera estrategikoa eta balio logistiko handia duten eta komunikazio-lotuneetan kokatuta dauden lurzoruak interes orokorreko arrazoiak direla-eta babestuta, eta izaera singularreko merkataritza-jarduerak biztanleguneetatik kanpo ezartzeari lehentasuna emanez, hori guztia azalerarekin eta segurtasunarekin loturik dituzten premia handiei eta sortzen duten mugikortasun txikiagoari erreparatuta.\nHiri konpaktuaren eredua sendotzea; eredu horretan, hiriko bizitegi-erabilerak harmonizatu egiten dira horiekin bateragarriak diren jarduera ekonomikoekin, bereziki, merkataritza- eta zerbitzu-erabilerekin, horien eta bizitegi-nukleoen arteko oreka lortze aldera, eta honako hauek piztuta: erabileren nahastea eta aniztasuna, zerbitzu, zuzkidura eta ekipamenduak bertan bizi direnengandik ahalik eta gertuen egotea, eta gizarte-kohesioa eta -integrazioa, ikusirik bizi-itxaropena gero eta gehiago ari dela igotzen, biztanleria nabarmen ari dela zahartzen eta haren hazkundea oso motela dela eta azken urteotan geratzera joko duela.\nHiri-nukleoetako erdialdeko guneen berroneratzea eta birkualifikatzea faboratzea eta sustatzea, mota guztietako establezimendu komertzialak ezarrita edo handituta, hiri-ingurunearen hiri-berroneratzeko prozesuen proiekzioa eta egikaritzea sustatzea ahalbidetzeko moduan eta, ildo horretan, baita gune historikoen, hiri-zabalkundeen eta abarren hiri-birkualifikazioko prozesuak ere (azpiegituren saneamendua, modernizazio tertziarioa, bide-berrantolaketa), giza jardueraren eta bizitzaren erreferentziazko gune gisa.\nHiri-nukleoetako erdialdeko guneen dinamizazio ekonomiko eta soziala piztea eta bultzatzea, hiriko bizitegi-sarean mota guztietako establezimendu komertzialak ezarrita edo handituta, eta nolanahi ere, lege honek ezartzen duen moduan osatzen dela.\nBiztanleriaren premiei egokitutako merkataritza-eskaintzen eta -erabileren aukera handia egon dadin bultzatzea.\nMugikortasun jasangarria piztea, garraio publiko eta kolektiboko sareak sendotuta eta erabilera bateragarri ugari baita komertzialak ere antolatuta eta ezarrita, bizitegi-zonetatik gertu egonik joan-etorriak oinezkoak eta antzekoak errazten dituztenak, osasun publikoaren alde, eta halaber, garraio pribatu bidezko joan-etorriak beharrezkoak izan gabe, azpiegitura publikoak kongestionatzen dituztenak eta atmosferarako emisio kutsagarriak sortzen laguntzen dutenak murriztea ere ahalbidetzen dutenak.\nGertutasuneko zerbitzuak (establezimendu komertzialak barne hartuta) dituen eta dinamikoa, orekatua eta esparru sozialean eta ekonomikoan aktiboa den hiri-ingurune bat bultzatzea, hirien erdiguneetan merkataritza-lokalen egiturazko desokupazioa saihesteko, biztanleriak bere premietara egokitutako zerbitzu komertzialen sare baterako sarbidea izango duela bermatuta, eta hirigintza- eta arkitektura-oztopoak ezabatuta.\nOndare historiko eta artistikoaren babesa, bereziki, izaera komertzialeko gune historikoetan, baldin eta jarduera komertziala lagungarria bada, birgaitze ekonomiko eta sozialerako ez ezik, hirigintza-birgaitzerako ere.\nLanda- eta hiri-paisaia eta ondare kulturala eta naturala babestea, eta hiri-biodibertsitatearen alde egitea, biztanleriaren bizi-kalitatea eta osasuna hobetzeko elementu gisa.\nEstablezimendu komertzial handiak ezartzeak ezin du ekarri berekin bide- eta komunikazio-sistema orokorrean sare berriak proiektatzea, egikaritzea, hobetzea edo osatzea, ezta zerbitzu-gaitasuna asetzea edo hari aurreko bost urteetan egikaritutakoari eragitea ere. Horretarako, eraginpeko errepidearen titulartasuna duen administrazioak emandako aldeko txostena eskatuko da.\nHirigintza-plangintzaren egitura-antolamenduak zedarritutako hiriko bizitegi-sarean ezarri behar dira izaera berezia ez duten establezimendu komertzial handiak.\nSalbuespen gisa, eta behar bezala justifikatzen bada, hiriko bizitegi-sare hori osatu ahalko du egiturazko hirigintza-antolamenduak, beste antolamendu-esparru batzuen aldameneko hiri-lurzoru jarraituak txertatuta, baita bizitegi-erabileraz bestelako erabilera dutenean ere, baldin eta hiri-sare berberean badaude. Osatze-ekintza horrek, nolanahi ere, honako inguruabar hauek gertatzea eskatuko du:\nHiriko bizitegi-sarean sartutako hiri-lurren arteko mugakidetasunak, gutxienez, txertatutako antolamendu-esparruaren perimetroaren % 20koa izan behar du.\nTxertatutako esparru horrek ezin du gainditu hiriko bizitegi-sareko lurzoru-gainazalaren % 10.\nHorren helburua inolaz ere ez izatea honako hirigintza-eraikigarritasunak baino handiagoak dituzten establezimendu komertzial handiak ezartzea:\nZentralitate handieneko udalerriak: 30.000 m2t.\nEskualde-zentralitateko udalerriak: 15.000 m2t.\nGainerako udalerriak: 2.000 m2t.\nEuskal Autonomia Erkidegoko Lurralde Antolamendurako Batzordeak emandako aldeko txostena izatea.\nSalbuespen gisa, hiriko bizitegi-saretik kanpo establezimendu komertzial handiak ezarri ahalko dira, lurralde-antolamenduko tresnek horretarako zedarritutako lurralde-unitate berrietan, baldin eta inguruabar hauek gertatzen badira:\nEstablezimendu komertzial handiek honako goiko gehieneko eraikigarritasun hauek izatea:\nZedarritutako lurralde-unitateek ez ekartzea eurekin formatu handiko merkataritza-erabilera bereizgarriko antolamendu-eremuak zehaztea establezimendu komertzial handiak ezartzeko.\nIzaera singularreko establezimendu komertzial handiak lehentasunez ezarriko dira jarduera ekonomikoetako erabilera nagusia duten hiri-lurzoruko esparruetan, betiere hirigintza-eraikigarritasunaren % 30 ez badute gainditzen.\nEgungo establezimendu komertzial handiak handitzeko, honako baldintza hauek bete beharko dira:\nEraginpeko ingurunearen hiri-birgaitzearekin eta edo -birkualifikazioarekin lotutako kausak direla-eta handitze hori beharrezkoa delako justifikazio objektiboa, behar bezala egiaztatua.\nJada existitzen diren mugikortasun-azpiegituren oinarrizko sarearen zerbitzu-gaitasuna handitu beharrik ez eragitea.\nHiriko bizitegi-saretik kanpo kokatutako establezimendu komertzial handien kasuan, zehazkiago, eta izaera metagarriarekin:\nKontuan izatea ez dela gainditu behar existitzen den hirigintza-eraikigarritasunaren % 10.\nEz gainditzea gehieneko dimentsionamendu hauek:\nZentralitate handieneko udalerriak: 33.000 m2t.\nEskualde-zentralitateko udalerriak: 16.500 m2t.\nGainerako udalerriak: 2.200 m2t.\nEuskal Autonomia Erkidegoko Lurralde Antolamendurako Batzordeak emandako aldeko txostena.\nLurralde- eta hirigintza-antolamenduak garatu eta ezarri ahalko ditu aurreko artikuluetan ezarritakoen osagarriak diren establezimendu komertzial handiak antolatzeko irizpideak, lege honen artikuluan edo horrekin loturikoetan ezarritako antolamenduaren xedeak lortze aldera, baldin eta interes orokorreko arrazoi premiatsuetan oinarrituta eta behar bezala justifikatuta badaude eta lortu nahi diren helburuekiko proportzionaltasunari eusten badiote.\nEstablezimendu komertzial handiak ezarri edo handitzeari dagokionez, dagokion antolamenduko araudi eta ordenantzek honako hauek gauzatu ahalko dituzte, besteak beste:\nLege honetan ezarrita dauden establezimendu komertzial handien kategorizazioa garatzea.\nMugikortasun jasangarriari edo ondare historikoaren babesari lotutako interes orokorreko arrazoi premiatsuengatik mugatzea eta, hala badagokio, baldintzatzea establezimendu komertzial handiak ezartzeko edo handitzeko aukera.\nEntitate sustatzaileari gutxieneko zuzkidura eta zerbitzu batzuk eskaintzeko exijitzea.\nEraikuntzan eraikingintzako konponbideak inposatzea, ingurumen-inpaktua prebenitzeko edo minimizatzeko.\nTxikizkako establezimendu komertzialak establezimendu komertzial bereziez bestelakoak izaera tertziario edo industrialeko jarduera ekonomikoko industrialdeetan biztanleguneetatik kanpo edo biztanleguneen kanpoaldean daudenetan eta, nolanahi ere, hiriko bizitegi-saretik kanpo kokatuak, ezarri ahal izateko, honako baldintza hauek bete beharko dira betiere dagokien antolamendu-esparruan gainditu egiten dituztenean dimentsionamendu-atalaseak, jada existitzen diren ezarpenekin batera:\nIndustrialdearen erabilerak izaera osagarria eduki behar du, eta ezingo du gainditu guztizko hirigintza-eraikigarritasunaren % 30.\nEz dute eragingo jada existitzen diren mugikortasun-azpiegituren oinarrizko sarearen zerbitzu-gaitasuna handitzeko beharra.\nLege honetako artikuluetan eta eranskinetan definitutako B eta C kategoriei dagozkien udalerrietan ezin izango dute eragin lege honetako 3.3.b) artikuluan definitutako sabai-azaleraren bikoitza gainditzea dagozkien kategorietan establezimendu komertzial handi gisa kontsideratzerakoan.\nHiru baldintza horiek lizentzia edo baimenaren eskabidean edo komunikazioaren formulazioan justifikatu beharko dira, dagokionean, ireki aurretik.\nLurralde- eta hirigintza-antolamenduko tresnen berrikuspenei edo aldaketei dagokienez, betiere establezimendu komertzial handiak ezartzeko edo handitzeko aukera gaitzea bada horien helburua, lege honetako xedapenak aplikatu beharko zaizkie behin-behinean onetsi ez diren tresnei, edo hasieran onetsi ez direnei, dagokion izapidetzeak ez badu eskatzen behin-behineko onespenik, lege hau indarrean hasten den egunean.\nIndarrik gabe geratzen dira lege honetan xedatutakoarekin bat ez datozen maila bereko edo txikiagoko xedapen guztiak eta, bereziki, honako hauek:\nMerkataritza Jarduerari buruzko maiatzaren 27ko 7/1994 Legearen 13. artikulua.\nMerkataritza Jardueraren Legearen Bigarren Aldaketaren ekainaren 25eko 7/2008 Legearen azken xedapenetako hirugarrena.\nEusko Jaurlaritzari ahalmena ematen zaio lege hau garatu eta ezartzeko beharrezkoak diren xedapen guztiak eman ditzan.\nEusko Jaurlaritzari ahalmena ematen zaio, dagokion lurralde-plan partzialaren bitartez edo jarduera ekonomikoetarako eta establezimendu komertzialetarako lurzoru publikoa sortzeko lurralde-plan sektorialaren bitartez, lege honen 3.9 artikuluan eta I. eta II. eranskinetan zehaztutako kategorietako bakoitzean txertatutako udalerrien zerrenda aldatzeko, betiere, lege honetan jasotako printzipioekin eta helburuekin bat etorrita.\nZentralitate handieneko udalerriak, 30.000 biztanletik gorakoak\nAraba Erdialdeko eremu funtzionala:\nBilbo Metropolitarraren eremu funtzionala:\nDonostiako eremu funtzionala:\nEskualde-zentralitateko eta edo 10.000 biztanletik 30.000 arteko udalerriak\nLaudioko Eremu Funtzionala (Aiara):\nDurangoko Eremu Funtzionala (Durangaldea):\nGernika-Markinako Eremu Funtzionala (Busturialdea-Artibai):\nMungiako Eremu Funtzionala (Mungialdea):\nArrasate-Bergarako Eremu Funtzionala (Debagoiena):\nEibar-Ermuko Eremu Funtzionala (Debabarrena):\nBeasain-Ordiziako Eremu Funtzionala (Goierri):\nTolosako Eremu Funtzionala (Tolosaldea):\nZarautz-Azpeitiko Eremu Funtzionala (Urola-Kosta):\nVitoria-Gasteiz, 2019ko uztailaren 2a.\nIkus: EBAZPENA, 2020ko maiatzaren 15ekoa, Araubide Juridikoaren sailburuordearena, zeinaren bidez argitara ematen baita Estatuko Administrazioak eta Euskal Autonomia Erkidegoko Administrazioak osatutako Bitariko Lankidetza-Batzordearen Akordioa, honako lege honen arlokoa: 10/2019 Legea, ekainaren 27koa, Establezimendu komertzial handien lurralde-antolamenduari buruzkoa.\nIkus: EBAZPENA, 2019ko irailaren 23koa, Araubide Juridikoaren sailburuordearena, zeinaren bidez argitara ematen baita Estatuko Administrazioak eta Euskal Autonomia Erkidegoko Administrazioak osatutako Aldebiko Lankidetza Batzordearen Akordioa, Establezimendu komertzial handien lurralde-antolamenduari buruzko ekainaren 27ko 10/2019 Legearen gainekoa.\nPartzialki indargabetzen du: 7/2008 Legea, ekainaren 25ekoa, Merkataritza Jardueraren Legearen bigarren aldaketarena.\nPartzialki indargabetzen du: 7/1994 LEGEA, maiatzaren 27koa, merkataritza iharduerari buruzkoa.


Google Pixel 2 eta Pixel 2 XL-ren ezaugarri gehienak iragazita daude | Androidea\nEgun batzuk falta dira Pixel gamako hurrengo enblematikoak abiarazi arte, eta orain arte Google-k aurkezpen egunera arte xehetasun guztiak gordetzea lortuko zuela zirudien arren, iturri batek orain iragaztea erabaki du enpresaren etorkizuneko premium mugikorren ezaugarri teknikoak, hurrengo Google Pixel eta Pixel 2 XL.\n-Ko mutilen arabera Android Agintaritzak, esan zuen iturria pertsonalki jarri zela haiekin harremanetan mugikor horien ezaugarri teknikoak emateko, geroago webguneko ordezkariek barne dokumentu baten bidez egiaztatu zituztenak.\n1 Pixel 2 XL-ren ezaugarri teknikoak\n2 Pixel 2-ren ezaugarri teknikoak\n3 Fitxa teknikoen taula - Google Pixel 2 vs Google Pixel 2 XL\nPixel 2 XL-ren ezaugarri teknikoak\nIragazketaren arabera, Google Pixel 2 XL QHD pantaila kurbatuarekin iritsiko da, Galaxy Note 8-ren estiloko bezela oso finak dituena. Hala ere, ez da zehazki ezagutzen mugikor honen pantailaren tamaina, bere tamaina osoaren% 80 eta% 85 artean hartuko baitu.\nBestalde, Google-k sartuko du bozgorailu bikoitzak eta 3.5 mm-ko entzungailuen kablea kenduko dute terminalean, eta merkatu batzuetan gailua USB-C konektibitatea duten entzungailu batzuekin merkaturatu daiteke.\nAzkenik, Google Pixel 2 XL-k Qualcomm Snapdragon 835 prozesadorea, 64 GB edo 128 GB memoria gordetzeko eta atzeko kamera bikoitza izango ditu. irudi egonkortze optikoarekin eta Google Imaging Chip-ekin.\nBeste ezaugarri aipagarri batzuen artean, Pixel 2 XL-k ere integratuko du E-SIM txartelaren zirrikitua, gailuak sare desberdinetara konektatzea ahalbidetuko du erabiltzaileak SIM txartela ordezkatu beharrik izan gabe, Apple Watch Series 3 LTE-rekin gertatzen den moduan.\nMugikorrak ere ekarriko du bigarren belaunaldiko hatz-marka irakurgailua, IP67 uraren aurkako erresistentzia, Corning Gorilla Glass 5 babesa, Bluetooth 5 eta 3.520mAh bateria.\nGoogle Pixel 2 XL-ren funtzio nabarmenetako bat izango da Ertz aktiboa, erabiltzaileek erabil dezakete mugikorra alboetatik estutzeko Google laguntzailea irekitzeko edo deiak eta alarmak isilarazteko.\nPixel 2-ren ezaugarri teknikoak\nGoogle Pixel 2-k Pixel 2 XL-ren zehaztapen gehienak izango ditu, desberdintasun txikiekin, esaterako, aurrekoaren diseinu bera izango du, izan ere, oraingoan ez du entzungailu-hargailurik izango eta bozgorailu bikoitzak izango ditu.\nBesteak beste, Google Pixel 2-ek pantaila bat izango du Full HD bereizmena QHD pantaila kurbatuaren ordez bere anaia nagusiarena, eta azken hau bezala, berak ere izango du espektro zabalaren edo Wide Color Gamut koloreen euskarria.\nBarruan, Google Pixel 2-k a sartuko du 2700 mAh bateria eta badirudi konpainiak eredu horietako bat erosten duten erabiltzaileei emango diela toki mugagabea Google hodeian 2023ra arte, argazkiak eta bideoak eta bestelako fitxategiak gordetzeko erabil daitekeena.\nFitxa teknikoen taula - Google Pixel 2 vs Google Pixel 2 XL\nScreen HD osoa Gorilla Glass 5-ekin QHD kurbatua Gorilla Glass 5 eta Wide Color Gamut euskarriarekin\nkamerak Dual Pixel kamera egonkortze optikoarekin eta Google Imaging Chip prozesadorearekin Dual Pixel kamera egonkortze optikoarekin eta Google Imaging Chip prozesadorearekin\nBateria 2700 mAh 3520 mAh\nBiltegiratzea 64 eta 128 GB 64 eta 128 GB\nResistencia IP67 (ura eta hautsa) IP67 (ura eta hautsa)\nAudio 3.5 mm-ko entzungailu konexiorik gabe - Aurreko bozgorailu bikoitza 3.5 mm-ko entzungailu konexiorik gabe - Aurreko bozgorailu bikoitza\nBAI E-SIM E-SIM\nRAM Ezezaguna Ezezaguna\nBeste funtzio batzuk Ertz aktiboa Ertz aktiboa\nGoogle Pixel 2 eta Pixel 2 XL berriak datorren urriaren 4an aurkeztuko da, azkenean bere zehaztapen tekniko guztiak ezagutuko ditugun eguna. Prezioei dagokienez, gailu handiena 1000 eurora irits daitekeela uste da erabiltzaileek 2 GB-ko Google Pixel 128 XL aukeratzen badute. Horrek ia 200 euroko aldea suposatuko luke aurreko modeloaren prezioarekin alderatuta, nahiz eta ez gintuen gehiegi harrituko kopuru hori goi mailako terminaletan, esaterako, gero eta ohikoagoa dela kontuan hartuta. Galaxia Oharra 8 edo iPhone X.\nIturria: Android Agintaritzak\nArtikuluaren bide osoa: Androidea » Android gailuak » Telefono mugikorrak » Google Pixel 2 eta Pixel 2 XL-ren zehaztapen tekniko gehienak filtratuta daude\n2018ko telefonoek GPS oso zehatza izan dezakete


Irekia Eusko Jaurlaritza - Gobierno Vasco :: Beatriz Artolazabal: “langabeziaren beherakadak kontratazioan eta enpleguaren kalitatearen hobekuntzan dauden joera ona eta dinamika positiboa egiaztatzen ditu”\nBeatriz Artolazabal: “langabeziaren…\nBeatriz Artolazabal, gaur Donostian. Iturria: Irekia\nEustaten Jardueraren araberako Biztanleriaren Inkesta, 2019ko bigarren hiruhilekoari buruzkoa\nAzken urtean, langabezia-tasa, Euskadin, 2018ko lehen hiruhilekoan % 11,3koa izatetik 2019ko bigarren hiruhilekoan % 9,6koa izatera igaro da\n“Enplegu-kota onetara prestakuntza gehiagorekin eta trebakuntza etengabearekin heltzen da”\n“Enplegu gehiago Euskadirako gizarte-kohesio gehiago da”\n“Ez gara konformatu behar, eta egunero gogorarazi behar dugu kalitateko enpleguaren lehentasunezko helburu hori”\nVG 19 07 2019\nBeatriz Artolazabal Eusko Jaurlaritzako Enpleguko eta Gizarte Politiketako sailburuaren iritziz, gaur Eustaten 2019ko bigarren hiruhilekoari buruzko Jardueraren araberako Biztanleriaren Inkestaren bidez iragarri den bezala, Euskadiko langabezia % 9,6ra jaitsi izanak “egiaztatu egiten du joera ona dela; izan ere, langabezia-tasa % 9,6ra jaitsi da, eta biztanleria okupatuak % 1,2 egin du gora 2019ko bigarren hiruhilekoan, Euskadin. Eta egiaztatu egiten da suspertze ekonomikoaren joera ona ere: emakume okupatu gehiago, gorakada zerbitzuetako eta eraikuntzako okupazioan, bi mila etxe gutxiago langabe-kopuru txikiagoarekin, eta 8.300 etxe gehiago pertsona aktibo guztiak okupatuta”.\nArtolazabalen hitzen arabera, “joera ona da, eta gero eta gehiago ari gara Batasuneko herrialde garatuenetako indizeetara hurbiltzen. Enplegu-kota onetara prestakuntza gehiagorekin eta trebakuntza etengabearekin heltzen da, baita eragin gehien jasaten ari diren kolektiboetan ere”.\n"Hainbat inkestak –BAI, JBI eta Lanbide– bat datoz datu eta zifra horietan. Hamar etxetik seitan pertsona aktibo guztiak daude okupatuta, aurreko hiruhilekoan baino 8.300 familia gehiago; langabeziak lurralde guztietan egin du behera eta 6.300 pertsona gutxiago daude langabezia-egoeran Euskadin, 2018ko bigarren hiruhilekoarekin alderatuta”, nabarmendu du Beatriz Artolazabal sailburuak.\nArtolazabalen iritziz, hiruhilekoan gizarte-segurantzan batez beste afiliatuta dauden pertsonen % 98,7 okupatuta dago, NLEren datuen arabera, eta 879.500 pertsona bizi dira Euskadin eta daude Gizarte Segurantzan afiliatuta, inkesta egin den unean. Joera ona da. Gero eta gehiago ari gara Batasuneko herrialde garatuenetako indizeetara hurbiltzen”.\n“Unibertsitate eta Lanbide Heziketako zentroen datuak joera on hori egiaztatzen ari dira. Ez gara konformatu behar, eta egunero gogorarazi behar dugu kalitateko enpleguaren lehentasunezko helburu hori. Batik bat, gure gazteentzat. Enplegu on hori gizarte kohesionatuaren, solidarioaren eta aurreratuaren bermea da. Ekoizpen-moduak aldatu egiten dira egunetik egunera, eta horietara egokitu behar dugu”, esan du Artolazabalek.\n“Enplegu-kota onetara prestakuntza gehiagorekin eta trebakuntza etengabearekin heltzen da. Merkatuak gero eta zabalagoak dira, eta globala denak gero eta eragin handiagoa du tokikoan. Ekoizpen-moduak aldatu egiten dira egunetik egunera, eta horietara egokitu behar dugu. Denok egin behar dugu geure ekarpena: enpresek, kalitateko enplegua sustatuz eta baldintza onak eskainiz; gizarteak eta erakundeek, baldintzak sortuz eta etengabeko prestakuntza hori sustatuz. Hilerik hilera, sektore ahulenek enplegu-merkatura nola jotzen duten ikusten dugu: 45etik gorakoak, iraupen luzeko langabeak eta emakumeak. Bide onetik goaz”, esan du sailburuak.\nJardueraren araberako Biztanleriaren Inkesta - JBIk Eustatek Euskal Autonomia Erkidegoaren lan-indarraren ezaugarriei eta dinamikari buruz prestatzen duen informazioa eskaintzen du. Familia-etxebizitzetan bizi diren biztanleen ekoizpen-jarduera eta beren lan-egoeran izan diren aldaketak jaso dituen zerrenda egiten du; biztanleria aktiboaren bilakaerari buruzko koiunturaren araberako aldaketen adierazleak prestatzen ditu, eta biztanleriak ekonomikoki produktiboak ez diren jardueretan duten partaidetza-maila zenbatesten du.\nAzken urtean, langabezia-tasa 2018ko lehen hiruhilekoan % 11,8koa izatetik 2019ko bigarren hiruhilekoan % 9,6koa izatera igaro da. Okupatu-kopurua hazi egin da, ia 17.000 gehiago dira, aldi horretan: 10.000 gizon eta 8.000 emakume inguru.\nARTOLAZABAL_PRA_19_07_19.MP3 behera kargatu (1 MB)


MUk Lanbideren doako ikastaroei buruzko informazio-saioa antolatu du urtarrilaren 12rako | Mondraberri Arrasateko Ataria\nHasiera Albisteak MUk Lanbideren doako ikastaroei buruzko informazio-saioa antolatu du urtarrilaren 12rako\nSaioan aurrez aurre edo online har daiteke parte, eta urtarriletik uztailera bitartean emango dira ikastaroak, astelehenetik ostiralera.\nMondragonUnibertsitateko Goi Eskola Politeknikoak Lanbideren doako ikastaroei buruzko informazio-saioa antolatu du urtarrilaren 12rako. Aurrez aurre edo online parte hartu ahal izango da saioan, eta ikastaro guztiei buruzko informazio zehatza emango zaie interesdunei. Saioa 15:00etatik 17:00etara izango da Iturripeko campusean, eta, parte hartzeko, nahikoa da cursosingenieria@mondragon.edu helbidera mezu bat bidaltzea edo fakultateko web-orrian dagoen inprimakian izena ematea.\nHamar ikastaro baino gehiago\nLanbidek aukera eman dio Mondragon Goi Eskola Politeknikoari, datozen bi urteotan Debagoieneko profesionalak birtrebatzeko hamar ikastaro baino gehiago kudeatzeko eta emateko. Horrenbestez, 2021eko urtarriletik uztailera bitartean, Unibertsitateko Goi Eskola Politeknikoak hainbat ikastaro jarriko ditu martxan langabeentzat edo kontratu partziala dutenentzat, horiei birtrebatzen eta lan-munduratzen laguntzeko helburuarekin.\nLangileen ziurgabetasun-egoera dela eta, Lanbidek aukera emango du, lehen aldiz, plazen % 30 enplegagarritasun-gaitasunak hobetzeko esparru berri batean trebatu eta espezializatu nahi duten langileek betetzeko. Lanaldiaren herenetik beherako kontratu partziala duten pertsonek ere eman ahal izango dute izena. Kasu horietarako ezinbestekoa izango da erantzukizun profesionalak betetzea eta, aldi berean, eskoletara joan ahal izatea.\nIkastaroak astelehenetik ostiralera emango dira, 14:30etik 19:30era, eta enpresako praktiketako egonaldia izango dute.\nDiseño de productos de fabricación mecánica 2021/01/20 2021/07/16 680\nGestión de producción en fabricación mecánica 2021/02/01 2021/04/22 350\nMantenimiento y montaje mecánico de equipo industrial 2021/01/25 2021/06/10 590\nMecanizado por arranque de viruta 2021/03/01 2021/06/11 620\nFabricación de Moldes de Piezas Poliméricas y de Aleaciones Ligeras 2021/03/08 2021/06/11 630\nMecanizado por abrasión, electroerosión y procedimientos especiales 2021/03/01 2021/06/04 620\nProducción en mecanizado, conformado y montaje mecánico 2021/02/01 2021/07/02 600\nDesarrollo de proyectos de sistemas de automatización industrial 2021/03/01 2021/06/22 630


Herritarrek ‘akuarunning’ saioan parte hartzeko aukera izango dute zapatuan, otsailaren 23an, Bermeoko Araneko kiroldegian arratsaldeko 18:00etan, Bermeoko Udal Kirol Patronatuak eskainitako Hileko Kirol ekimenaren barne.\nSaio hau abonatuentzat euro bat izango da eta bi euro ez abonatuentzat eta parte hartu nahi dutenek izena eman behar dute Araneko kiroldegian. Bermeoko Udal Kirol Patronatuak ‘akuarunning’ saio honetan parte hartzera animatu ditu herritarrak, izan ere, kirolarekin ondo pasatzeko aukera paregabea eskainiko du.\nBermeoko Udal Kirol Patronatuak adierazi duenez, hileko kirol ekimenarekin, hilero, aldez aurretik jakinarazitako zapatu batean, kirol jardueraren bat praktikatzeko edo ezagutzeko aukera dago. “Horrela herritarrei aukera eman nahi zaie, herrian egiten diren jarduerak ezagutzeko, jarduera berriak zabaltzeko eta zapatuetan ere kirolean murgiltzeko, besteak beste”, gaineratu du.


2020/11/10 Bigarren Hezkuntza\nEuskara eta Literatura arloan DBH 1. mailako ikasleek jarduera interesgarri eta bitxi bat burutzen dute lehenengo ebaluazioan zehar: ELKARTRUKEA.\nIkaslea, ahozko zein idatzizko egoeretan informazioa ematen eta eskatzen aritzen da etengabe, galderak egoki formulatzen eta erantzuten, hartzaileari begirunez zuzentzen eta pertsonak zein lekuak deskribatzen.\nHelburu hori lortzearren, ahozko eta idatzizko komunikazioarekin harremanetan jartzeko aukera eskaintzen diogu ikasleari, izan ere, gure bizitzako komunikazio-ekintza gehienak diskurtso horren bidez gauzatzen dira; besteak beste, elkarrizketaren bitartez elkarrekin harremanetan jartzen gara, elkar ezagutzen dugu, informazioa ematen eta jasotzen dugu, istorioak kontatzen ditugu, iritziak eta aholkuak ematen ditugu…\nErronka bitxi bat proposatzen diegu ikasleei, hau da, Euskal Herriko beraien adineko gazteak elkar ezagutzeko aukera, hain zuzen ere, eta hau izango da motibazioaren pizgarria.\nHortaz, gazte euskaldunen arteko elkar ezagutza bideratuko dugu ikastetxetik bertatik: nolakoak gara? zer zaletasun dugu? non bizi gara? nola hitz egiten dugu? Ezagutza horretarako hainbat informazio trukatu beharko ditugu, komunikaziorako tresna azkar batez baliatuz: posta elektronikoa. Gure kasuan Eibarko Mogel-Isasi Ikastolarekin egiten dugu elkartrukea eta gure ikasleak une honetan buru-belarri mezuak jasotzen eta igortzen dabiltza eibartar gaztetxoekin\nJarduera honekin hizkuntzaren gaitasuna lantzeaz gain, gaitasun digitala ere lantzen dugu bete-betean.


Serorak – Gizapedia\nAndere serora eskaintzak jasotzen. L'Illustration, 1894.\nEuskal Herrian, serorak eliza, parrokia edo baseliza zaintzen zuten emakumeak ziren. Serora hitza mojak edo lekaimeak izendatzeko ere erabili da, bereziki Ipar Euskal Herrian, eta hargatik serora (moja) eta andere serora (eliza zaintzen duen emakumea) bereizi izan dira han. XVIII. mendera arte aski zabaldutako lanbidea izan zen, emakume heldu ezkongabe edo alargunei zegokiena. Hutsik gabeko emakumea behar zuen izan, eta alkateak edo herritarrek hautatzen zuten, modu formal batean, Erdi Aroaz geroztik gorde diren agirietan azaltzen denez. Kargua eskuratzeko dotea edo eskupekoa ere eman behar izaten zuten. Eliza edo baselizaren ondoko etxetxo batean bizi ohi ziren, egungo etxe izenek frogatzen zutenez ("Seroraenia", adibidez). Eliza zaintzeaz gainera, elizan ospatzen diren erritu guztien arduraduna zen, hala nola bataioak, ezkontzak eta hileta-elizkizunak, eta haiengatik ordainsaria jasotzen zuen; kanpaiak jotzea ere bere eginkizunetako bat zen. Jostun gisa ere lan egiten zuten, bizimodua ateratzeko, eta sendatzaile gisa ere ezagunak ziren.\nTabuak (tongerazko tapu hitzetik, "debekatua") ekintza baten debekua da, ekintza hori edo horrekin loturiko objektua edo pertsona sakratua, zorigaiztokoa edo lohia delakoan. James Cook kapitainak jaso zuen hitza…


Badok | Euskal Groove VI: ‘Mila lore zuretzat’\nEuskal Groove VI: ‘Mila lore zuretzat’\nRocker izatetik crooner izatera pasa zen, eta pilota extra bezala habanerak ere abestu zituen. Alfredo, pertsonaia bitxia. Bilbotarra susmagarriki, seguraski galiziar jatorrizkoa (bederen bi kantu grabatu zituen Galiziari dedikatuak). 60ko hamarkadaren hasieratik 70ekoaren erdialdera bitartean ia 40 disko argitaratu zituen, eta horien artean euskarazko bi single daude. Hain zuzen, 1971. eta 1972. urteetan grabatu zituen Philips diskoetxearentzat, boite crooner irudia ematen zuelarik. Ikaragarria!\nAurkezten dizuegun ortotsa duen biniloak, Love Story kantuaren euskarazko bertsioak borobiltzen du… ufa! Baina nornahik izaten ahal du egun on bat, eta Mila lore zuretzat abesti zoragarria da, disko-soul estilo garbienean. Koruak, haize indartsuak, organo erasotzailea, aski groove sendoa eta ahotsa eta jarrera izugarriak. Hitzak, egoeraren neurrirat, sinpleak eta zuzenak.\nZazpi hazbeteko biniloaren labelak dioenaren arabera, obraren egilea Jesus Maria Bilbao da. Seguruenik Jerry izanen da, Getxoko noranahiko musikaria. Jazzean zaildua (goitizena Gerry Mulliganengatik heldu zaio; kantu honetan saxofoi baritono bat ageri da), hotel edo kabaret orkestratan aritua —Bilboko Las Cortes auzoko lokaletan jo izan zuen—, Los Mitos bezalako taldeen moldaketen egilea, eta urte luzez Bilboko Musika Bandaren zuzendaria izandakoa.\nLaburbilduz, Mila lore zuretzat jaurtigai eraginkor dantzagarria da, arrunt erakargarriak diren ikerketaren ateak irekitzen dituena.


Pobrezia larria bikoiztu egin da Nafarroan krisia hasi zenetik — Manu Robles Arangiz Fundazioa\nKrisia hasi zenetik pobrezia larrian bizi den pertsona kopurua bikoiztu egin da Nafarroan. Oso datu kezkagarria da, aditzera ematen duelako, berdin zaigula gure bizilagunak enplegua galtze hutsagatik bazterketara joatea. Beste herrialde batzuetan hau ez da gertatzen. Arrazoia? babes sozial sendoa dutelako. Hemen, berez eskasa zen babes soziala are gehiago murrizten ari dira, alarma egoera batera iristeraino.\nBegoña Perez Eransus NUPeko irakasleak honi buruz hitz egin zuen Iruñean Manu Robles-Arangiz fundazioak azaroaren 22an antolatu zuen hitzaldian. Esandakoak duen garrantzia eta interesa kontuan hartuta, hitzaldiaren laburpen bat eskaintzen dizugu hemen bideoan. Bazterketan erortzen ari diren pertsonak kontuan hartzera gonbidatzen gaitu, murrizketa itsuen kontra borrokatzera, babes soziala indartzera eta berregituratzera, babes soziala gehien behar dutenei modu iraunkorrean iritsi behar zaielako bazterketan eror ez daitezen, kotizatu dutena gora-behera.\nFamilia ugari aiton amonen edo gurasoen pentsioek mantentzen dituzte. 18-34 urte bitarteko gazteen erdia gurasoen etxean bizi da. Eta pobreziari aurre egiteko babes sozialak duen garrantzia azpimarratzeko adibide argigarri bat eman zigun Begoñak: "Danimarkan Estatuak babes soziala banatu aurretik pobrezia maila %40koa da, ondoren %13koa. Hiru aldiz murrizten da pobrezia babes sozial indartsuari esker. Estatu espainiarrean berriz %42ko pobrezia tasa erdira baizik ez da murrizten babes soziala banatu ondoren. Babes sozialerako oso sistema eskasa daukagu."


JAIZKIBEL BIZIRIK » Blog Archive » Aldarrikapenak bizigai\nAHT-REN kontrako KANPAlDiA. Abuztuaren 3a arte iraungo du Abiadura Handiko Trenaren Aurkako Asanblada Jaizkibelen egiten ari den kanpaldiak; bertako superportuaren proiektua salatzen ari dira aurten\nBerotzen hasi den eguzkitik ihesi, toldopeko freskuran bilduta ari dira gosaltzen hogeita bost bat lagun. Lehen begiratuan nabari ez bada ere, AHTren Aurkako Asanbladak antolatutako kanpaldia da. Kanpalekutik apenas ikusten den Pasaiako superportuak txikituko lukeen itsasbazterra, baina brisa ederra dator iparraldetik.\nGoizeko 10:30ean erabat esna dauden bakarrak mahaien artean korrika dabiltzan lauzpabost haurrak dira. Gainerakoak, gitarra akorde batzuen doinuan azken nagiak atera, eta eguneko plana antolatzen hasi dira.\nKanpaleku autogestionatuan partaideek berek egin behar dituzte lan guztiak. Bezperan egindako pankartei azken ukituak eman, eta bidean jartzeko auto bila hasi dira batzuk; inork ez du Lezoko bidegurutzera oinez jaisteko gogorik. Patxi eta bere kuadrila garbiketa lanak egiteko animatu dira; zabor organikoa ontzi batera bota, edalontziak bildu… AHTren Aurkako Asanbladako Mikelek Superportuari eta AHTri buruzko dokumentuak zabaldu ditu mahai batean, interesa duen edonork irakur ditzan.\n«Jendea falta da, eta atzeratu egingo dugu sexualitate tailerra», iragarri du Ainhoa hondarribiarrak. Baina, pixkanaka, loti ederrak azalduz doaz. Motxila handi samarrak bizkarrean hartuta ere azaldu dira zenbait lagun berri.\nHaurrek, espresuki haientzat muntatutako karpa polit bat izanda ere, nahiago dute helduen artean kartoizko kaxa batekin egindako oilo itxurako buruhandiarekin jostatu. Zirkukoa dirudien karpa hutsik dago.\nJantokian taldetxo polita bildu da jada. Goiuri eta Ainara Leioatik etorri dira, beste lagun batekin batera; lehen urtea dute aurtengoa. AHTren Aurkako Asanblada, izenez, ezagutzen zuten, eta herriko gaztetxean kartel bat ikusita animatu ziren kanpaldira etortzera. «Baina etzi, domekan, bagoaz etxera. Beharragatik itzuli behar dugu», gaineratu du Ainarak. «Hasieran espero genuen baino hobeto ari gara pasatzen hemen», bukatu du Goiurik. Eta lasterka abiatu dira sexualitate tailerrerako jantzi egokiagoen bila.\nAinhoa eta Cristina sexualitate tailerreko arduradunek zabalune lasai bat aurkitu omen dute zuhaitz artean. Zoko batean dago hautatutako lekua, kanpalekuko zalapartatik aparte. Ia 30 pertsona animatu dira sexualitate tailerrean parte hartzera.\nKanpaldian proposaturiko aktibitate bat delako batzuk, gaiaz jakin-mina dutelako beste batzuk… Baina bada zertara etorri den ez dakienik ere. «Jendea honantz zetorrela ikusi dut, eta jarraitu egin ditut; ez nekien sexualitateko tailer bat zenik», aitortu du Nelly britainiarrak. Izaskun sexualitate tailerrera etorri da Donostiatik: «Atzo irakurri nuen kanpaldian sexualitateri buruzko saio bat antolatu zenutela, eta nik ere gai bera lantzen dudanez… etortzea erabaki dut».\nLeku bat partekatzearen garrantziaz mintzatu da Ainhoa. Gaia lantzen hasi aurretik, bakoitzak sexualitate\nhitzak beretzat duen zentzua azaldu du. «Gizarteak sortzen dituen errepresio eskemek erabat mugatzen dute gure sexualitatea», esan du Cristinak, iritzi guztiak entzundakoan. Sexualitatea bizitzeko pertsona adina modu daudela azpimarratu dute, eta partaideen arteko kontaktua hobetzeko, joko bat proposatu.\nHori bukatuta, mundu guztiak espero zuen masaje saioa iritsi da. Bikotea ez ezik, masajea ematzeko gorputz atala ere aukera liteke hemen; baina bizkarra izan da atal hautatuena, eskema eta tabuak uste baino sartuago ditugun seinale.\nSuperportua, «larritasun handiko gaia»\nTailerrean erlaxatzen saiatzen diren bitartean, kanpalekuan lanean jarraitzen dute zenbaitek. Apainketa lanetan aritu dira, eta taberna txukuntzeari ekin diote orain. Informazio panel batzuk ere jarri dituzte, eta igandezale kuriosoak hurbiltzen dira noizean behin.\nAHTren Aurkako Asanbladako Mikel Alvarez gelditzen ez diren horietako bat da. 70 lagun inguru bildu dituen kanpaldia aurrera ateratzea du helburu mementu honetan, baina borroka eguneroko lana du.\n«Egungo gizarte eredu eta ekonomia ereduaren aurkako borrokaren barruan kokatzen da guretzat AHTren eta horrelako azpiegitura txikitzaileen kontrako borroka», azaldu du. «Zentral eolikoen aurkako martxa bat ere egin genuen garai batean. Orain, Asanbladako bizkaitar asko Ezkerraldeko makroproiektu energetikoen aurkako mugimenduan dabiltza». Aurtengo leloari buruz galdetuta, «Jaizkibelgo Superportuarena oso gai larria delako erabaki dugu aurten horretan zentratzea», erantzun du.\nBazkaltzeko ordua da laster, eta mahaiak prestatzera abiatu da. Ordu biak inguruan inork biltzeko asmorik badu, jakin otordua 2 euro dela.


Denbora eskubide –\nberrian argitaratua 2020ko azaroaren 14ean\nAkaso udazkena delako; akaso joan den urriaren 25ak, ordu aldaketarekin eta ordu bat oparitzearen truke, arratsalde eguzkitsu luzeagoak eraman zituelako; akaso COVID-19aren garaiak luzeegiak egiten ari zaizkigulako; akaso norberaren bizi-erritmoak erabakitzeko aukera izatea iraultzailea edo pribilegioa bihurtzen ari delako…, baina azken asteetan «denbora» zer den eta zertarako nahi dugun bueltaka dabilkit.\nFilosofian gai errepikaria izan dela irakurri dut, denbora ilusio bat dela. Izan ere, istant zehatzetan ez dugu benetan denboraren joana ikusten, baizik eta, besterik gabe, gure oroitzapenetan gordetako esperientzia batzuk izaten ditugu, eta gure adimen kontzienteak denboratzat hartzen du. Einstein ondorio logiko batera iritsi omen zen: denbora ez dela jariatzen, eta, beraz, iragana, oraina eta geroa ez direla existitzen, denbora ilusioa dela dioen kontzeptu filosofiko zaharrera itzuliz. Hala, denbora gauzen sekuentzia jarraitu bat dela esatea denbora ulertzeko modu bat besterik ez litzateke izango.\nBaina denboraren irakurketa filosofikoa horrela izanda ere, iraganak orainaldian eta geroan eragina duela argi eta garbi bizi dugu. Telesforo Monzon Laborategiak argitaratutako Covid19 eta ondoren zer? zabalduz gero, orrialde askoren marmarra horixe da: nondik gatoz, zein panorama sortu dugu, nola bizi dugu pandemia, zein izan daitezke geroko agertokiak… Iragana-oraina-geroaren katearen loturak errealak bihurtzen dira, besteak beste gure ingurunean, gorputzetan, harremanetan, herrietan. Bertan idatzitako hausnarketetan denborak garrantzia hartzen du, eta kezkak usaindu daitezke (izan ere, normalitate berri hori, noizko da? Hemen dago?). Irakurketari denbora eskaintzea merezi du hainbat gako errebisatu eta aurrera erresilientziaz begiratzeko aukerak badirelako.\nFeminismoan ere denboraren gaia ez da oraingoa. Genero-sisteman produkzio-lanean eta erreprodukzio-lanean gertatzen den denboren banaketa maiz aztertu da; aztertu da, gutxiago akaso, denborak bizitzako etapa desberdinetan duen izaera normatiboa ere. Izaera normatibo honek gure bizi zikloetako etapak (haurtzaroa-gaztaroa-bikote garai produktibo eta erreproduktiboa…) modu linealean aurrez nola dauden definituak norabide eta jokamolde normatiboei lotuta planteatzen du. Horrek, ez ote du ba bizi-autonomia edota autonomia ekonomiko eta sozialak ez izatea eragiten? Denbora (ez) izatearen eskubidea.\nEta hemen jira-bira zalantzak: zenbateraino gara gure proiektuen erritmoen jabe?; ari al gara lan-prozesuetan denbora desberdinak aztertzen, garatzen eta malgutasunez zereginak banatzen?; modu aldakor eta sortzailean, aukeratzen al dugu zer gairi eskainiko dizkiogun gure indarrak?; barruko eta inguruko harremanak zaintzen emango ditugun denborak zein izatea nahi dugun pentsatzen al dugu?; kapitalaren metaketak, baliabide materialak agortzeaz gain, ez al ditu gure bizi-denborak ere agortzeko mugagabeko estrategiak garatzen?; zenbateraino denbora eskubide indibiduala edota kolektiboa da?; zein lotura du denboraren kudeaketa askeak jendarteko talde zaurgarrienekin?\nBizi-denbora osatzen duten momentuen fluxugrama marraztea errealitate gordina erakuts dezake, baita denbora eskubide gisa aztertzeko aukera ere, bereziki egungo ez jakintasunaren agertokian. Abiadura azkarreko aldaketa garaiak bizi ditugu, gure kanpoa gure barrua baino azkarrago doala sumatzen dut, eta, bitartean, denbora badoa, eta gu harekin.\nDenbora eskubide Denbora eskubide\ndenbora, Denbora eskubide, Ekonomia, feminismoa, generoa, zaintza\nEkonomia eta Agroekologia, interdependentzia eta ekodependentzia. UPV/EHUn irakasle eta ikerlari\nZer duzu buruan “Denbora eskubide”-ri buruz\nJosu naberan 2021-08-24 23:13\nKantabriako tuneltxo batea grafiti bat. Gezi.marratxoa zorura sdieraziko eta esaera:” VD. Esta aquí y ahora”\nNik uste ORAINean egiten dutela TOPO “denbora” guztiak.c


Zabaleko, eskola baino gehiago, kultuartekotasun eta ahalduntze puntua - Amurrio - Aiaraldea.eus\nZabaleko, eskola baino gehiago, kultuartekotasun eta ahalduntze puntua\nAitor Aspuru Saez 2021-07-06 12:00\nZabaleko ikastetxeko gaztelania klaseetako ikasleak. / Aiaraldea.eus\nHelduentzako Ikastetxe Publikoak eta Zabaleko Eskola Publikoak elkarlanari ekin diote ikasturte honetan, guraso talde batek, gehienbat amek, gaztelania ikas dezaten.\nAmaiera gorabeheratsua izan duen ikasturte honek ezuste positiboak ere utzi ditu Zabaleko Eskola Publikoan, adingabeak ez ezik, helduak ere batu baitira ikastetxera. Alegia, guraso talde batek gela hartu du ikasturte honetan lau egunez astero, 15:00etatik 16:30ak arte, gaztelania ikasteko. Helduntzako Ikastetxe Publikoaren eta Zabaleko Eskola Publikoaren elkarlanaren ondorioa izan da egitasmoa.\nIkasleak batzeko Zabalekoko zuzendariak proposatu zien batzuei, eta ezagunen artean zabaldu zuten iniziatiba. Berez, emakumezkoak ziren ikasle guztiak, salbu gizonezko bat.\nEuren izenek adierazten duten moduan, (Fatimatou Berrich, Najat Boucetta, Aichattou Cmicha, Zahra Jabar, Milica Stoicu, Mina Tachellait, Melha Mekkioui...) ikasleak jatorri ezberdinekoak izan dira; Maroko, Aljeria edo Errumaniakoa, eta oso ondo moldatu dira elkarrekin eta, bereziki, ahozko gaitasunak landu dituzte.\nEurentzat garrantzitsua da gaztelania ikastea, gutxieneko komunikazioa izateko herrian. "Asko hobetu dugu", azaldu du Fatimak. "Orain errazagoa zaigu kalera ateratzea eta hitz egiteko saiakera egitea", erantsi du Melhak.\nIrakasleak gehitu du emakumezkoek serio hartu dutela erronka ez bakarrik eurengatik, baizik eta euren seme-alabak lagundu nahi dituztelako.\nGaztelania hutsaz gain, teknologia berriak ere jorratu dituzte eta ohiko klase teorikoak eman dituzte, jakina.\nEskulanak, ikasteko bidea\nIkasteko eta euren gaitasunak lantzeko, emakume taldeak eredu ezberdinak eta berriak probatu zituen. Esaterako, eskulanen bidez mintzatzeko trebezia garatu zuten. "Milikak loreontziak nola egiten diren erakutsi zigun" adierazi du Fatimak.\nHortik beste ideia sortu zen; oparia egitea ikasle eta irakasle orori. Gauzak horrela, 125 koaderno prestatu zituzten. "Adin bakoitzak gustu ezberdinak ditu, hortaz, ez ziren guztiak berdinak" aipatu du Nerek. Horrez gain, azken orduko aldarrikapena gehitu zuten koaderno guztietan. "Zabaleko ixteko arriskuan dagoenez, Zabaleko Bizirik! plataformaren logoa itsatsi genuen ale guztietan. Zabaleko ikastetxe txikia da eta guretzat familia baten modukoa" azaldu du Melhak. Ikasturte amaieran, jairik ez zenez egon, gutxienez ekitaldia antolatu zuten koadernoak oparitzeko eta jendaurrean hartu zuten hitza.\nZabaleko izan da emakume hauen topagunea zaintza lanak eta ikasketak uztartzeko. "Ordu berean sartzen gara umeak eta amak eta horrela bateragarria da ikastea" nabarmendu du Melhak.Gehienek aurretik ikasi zuten Helduentzako Ikastetxean, baina gertu izateak erraztu die lana. Horregatik, hurrengo ikasturtean jarraitzeaz gain, pertsona gehiago batu nahi dituzte proiektura. Askok uste dute aurrera eginez gero, Derrigorrezko Bigarren Hezkuntza gainditzea izango litzatekeela bere helburua etorkizunean.Kulturartekotasunerako eremu bikaina bilakatu da ere gela. Nere Nuñez irakasleak haka aitortu du: "Eurekin egoteak mundu berria ireki dit. Jende izugarria ezagutu dut, aurreiritziak apurtzen dituena. Onena da errespetua dela nagusi hemen. Erlijio eta jatorri anitz daude, baina inork ez dio inori ezer inposatzen eta dena errespetatzen da".


Igandean, zatoz Kilometroetara... bizikletan! - - Goiena.eus\nIgandean, zatoz Kilometroetara... bizikletan!\nItxaso Fernandez 2016-10-01 00:00\nIgande honetan Kilometroak jaia ospatuko da Bergaran, Aranzadi Ikastolak antolatuta.\nIkastola honen helburuetako bat Kilometroak jai jasangarria ospatzea denez, igandean Bergarara bizikletaz etortzera animatzen zaituztegu.\nKutsadurarik ez du sortzen; garbia da; osasungarria; dibertigarria; bidegorri eta aparkalekuak erabilgarri izango dira; egokia eta erosoa da; talde, lagunekin nahiz familian joateko aproposa; ordutegi aldetik ez dauka mugarik eta nork bere kasa antolatu ahal du joan-etorria; ez dauka kosturik; autobusen edo bestelako ibilgailu edo garraiobideen kopurua murriztea dakar…\nOnurak asko dira, hortaz, eta, gainera, bizikleta martxak antolatu dira Oñati, Arrasate, Antzuola eta Soraluzetik. Bi martxa egongo dira: bat, 09:00etan; eta bestea, 10:30ean (Antzuola, 10:00). Martxez gain, norbera nahi duenean ere etor daiteke.\nMartxetarako, topaguneak egongo dira: Arrasaten, Eroskiko aparkalekuan; Oñatin, Etxe Aundin; Antzuolan, herriko plazan; eta Soraluzen, bidegorriaren hasieran.\nAparkalekuetan zaindariak egongo dira, 20:00ak arte, sartzen laguntzeko, aparkatzeko, bizikletak zaindu eta ateratzen laguntzeko ere. Bi aparkaleku izango dira: bat, Labegaraietan; eta bestea, Agorrosingo kirol eremuan.\nEa, bada, animatu!\n(Aranzadi Ikastolako DBHOko 2. mailako ikasleen izenean)


Alzheimerrarekin oroimena ez galtzeko modu bat aurkitu dute — Unibertsitatea.Net\nHemen zaude: Hasiera › Ziztu bizian › Alzheimerrarekin oroimena ez galtzeko modu bat aurkitu dute\nAlzheimerrarekin oroimena ez galtzeko modu bat aurkitu dute\n2016/01/19 - Unibertsitatea.net\nAlzheimerrak eragindako oroimen-galera saihesteko mekanismo baten berri eman dute 'Nature Neuroscience' aldizkarian, Ikerbasqueko EHUko talde batek parte hartu du bertan.\nIkerkerta egin duen lantaldea. ARGAZKIA: UPV/EHU\nIkerbasqueko EHUko talde batek Nature Neuroscience aldizkarian argitaratutako ikerketa lan berrian alzheimer gaitzarekin oroimen galera zergatik gertatzen den argitu dute, eta, are gehiago, berau sahiesteko mekanismo batekin egindako froga arrakastatsuen berri ere eman dute.\nZer dela eta galtzen da oroimena?\nNeuronak lotura sinaptikoen bitartez komunikatzen dira, eta lotura horietan gertatzen dira neuronen arteko informazio-trukeak. Lotura horiek neuronen aldez aurreko jarduera edo esperientziaren ondorioz modulatzen dira. Plastizitate sinaptikoa deritzon fenomeno hori ikasteko eta gogoratzeko prozesuen oinarrizko mekanismoa da, gizakietan nahiz gainerako animalietan. Alzheimerren gaixotasunean gertatzen den bezalaxe, plastizitate sinaptikoaren alterazioek zailtasunak ekarri ohi dizkio oroitzapenen formazioari, hain zuzen, gaitz honetan, plastizitate sinaptikoa jatorriz tumore-kentzailetzat deskribatu izan den PTEN proteinak alteratzen baitu. Izan ere, gaixotasunaren eragileetako batek, beta-amiloideak, behar baino PTEN gehiago igortzen du sinapsietara, horrela, plastizitate sinaptikoko mekanismoak desorekatuz eta oroimena zailduz.\nEgunotan ezagutarazi duten ikerketa honek PTEN proteina sinapsietara nola iristen den deskribatzen du, eta hori eragozteko estrategia bat proposatzen du.\nOroimena ez galtzeko probak saguekin egin dituzte. Gaitza duten animalia horiei, tresna molekular bat ezarri diete sinapsietara PTEN proteinaren iritsiera oztopatzeko, eta, ondorioz, saguek ez dute oroimena galdu. Diotenez, "animalia ereduekin egindako oinarrizko zientzia-ikerketak diren arren, lan hauek funtzio kognitiboak arautzen dituzten mekanismoetan arakatzen lagundu digute, mekanismo horien akatsak tarteko dituzten gaixotasun mentalei zuzendutako balizko esku-hartze terapeutikoetara hurbilduz".\nEtiketak: gaixotasunen_ikerketa gaixotasuna alzheimerra UPV/EHU Alzheimer ikerbasque


Lan-egutegia eta egun baliogabeak 2021. urtean\nIruñeko Udaleko Giza Baliabideetako zuzendariak honako ebazpen hau eman zuen 2020ko abenduaren 11n:\nBat etorrita abenduaren 26ko 26/2012 Foru Legearekin –zeinak Nafarroako Administrazio Publikoen zerbitzuko langileen arloan presako zenbait neurri hartzeari buruzko 13/2012 Foru Legea, ekainaren 21ekoa, aldatzen baitu eta Administrazio Publikoen zerbitzuko Langileen Estatutuaren Testu Bateginaren aplikazio-esparruaren peko Administrazio Publikoen zerbitzuko langileendako lanorduen urteko kopurua ezartzen baitu– eta Politika Ekonomiko eta Enpresarialaren eta Lanaren zuzendari nagusiak maiatzaren 18an emandako 217/2020 Ebazpenarekin, zeinaren bidez Nafarroako Foru Komunitatearen esparruan ordainduko diren eta errekuperatu behar ez diren 2021eko jaiegunen egutegi ofiziala ezartzen baita, honako hau\n1. Lan-egutegiaren honako jaiegun hauek onestea, Iruñeko Udalaren bulegoetan, 2021erako:\n–Urtarrilak 1: Urteberri eguna.\n–Urtarrilak 6: Jaunaren Epifania.\n–Martxoak 19: San Josef.\n–Apirilak 1: Ostegun Santua.\n–Apirilak 2: Ostiral Santua.\n–Apirilak 5: Pazko Astelehena.\n–Maiatzak 1: Langileen Eguna.\n–Uztailak 6, 7, 8, 9, 12, 13 eta 14: Sanferminak.\n–Urriak 12: Espainiaren Jai Nazionala.\n–Azaroak 1: Santu Guztien Eguna.\n–Azaroak 29: San Saturnino eguna.\n–Abenduak 3: San Frantzisko Xabierkoa.\n–Abenduak 6: Konstituzioaren Eguna.\n–Abenduak 8: Andre María Sortzez Garbia.\n–Abenduak 25: Jaunaren Jaiotza.\nHalaber, 2021ean ezarritako epeak zenbatze aldera, baliogabetzat jotzen dira hala urteko larunbat eta igande guztiak nola udal-bulegoetarako aitortutako jaiegunak.\n2. Iruñeko Udaleko bulegoetako eguneko lanaldia 7 ordu eta 24 minutukoa izanen da, astelehenetik ostiralera, 215 lanaldi/egun, eta zerbitzuen beharrekin bat bete beharko da urteko lanorduen kopurua, guztira 1.592 ordu, 08:00etatik 15:00etara oro har eta derrigorrean, eta gainerako 24 minutu langileak aukeratzen duen moduan betetzekoak, malgutasunez, 07:36tik 08:00etara eta 15:00etatik 15:24ra.\n3. Jendaurreko ordutegia eta Erregistro Orokorra irekitzekoa 08:30etik 14:30era ezartzen da.\n4. Gainerako udal-zerbitzuek beren lan-egutegia prestatuko dute, kontuan harturik uztailaren 6tik 14ra bitarte, biak barne, jaiegunak izanen direla ohiko lanaldi osoa, edo ohikotik gorakoa egin behar duten langileen kasuan. Lorategien zerbitzuan, oro har, 07:36tik 15:00etara bitarte beteko dute 7 ordu eta 24 minutuko lanaldia, salbu eta Alorreko zuzendaritzarekin Zerbitzu Orokorretako Alorrak (Giza Baliabideak) berretsitako berariazko akordiorik egiten bada. Ikastetxe publikoetan lan egiten duten udal-langileek 07:36an hasiko dute lanaldia. Nolanahi ere, sanferminetan emandako zerbitzuen kasuan, udal-zerbitzuek hala eskatu eta Zerbitzu Orokorretako Alorrak (Giza Baliabideak) onesten badu, lan egindako denbora urteko lanorduetatik kanpo gera daiteke, eta konpentsatua izan Nafarroako Administrazio Publikoen Zerbitzuko Langileen Estatutuaren Testu Bateginaren 51. artikuluarekin bat.\nIruñean, 2020ko abenduaren 11n.–Giza Baliabideetako zuzendaria, Javier Morrás Iturmendi.\nIragarkiaren kodea: L2015223


Amurrioko eraso homofoboa salatzeko mobilizazioak gaur – Lumagorri\nAste transbollomarika antolatu dute Orbain eta Lumagorri elkarteek\nEz normalak, ez otzanak\nGasteizko LGTBI+ Behatokia Ikusgune\n2021/08/14 2021/08/14 Lumagorri\terasoak\nAmurrioko Jai Herrikoien Aldeko Batzordeak eta Aiaraldeko Mugimendu Feministak 17,30etan Amurrioko parkean jarri du hitzordua eta 18,00etan Juan Urrutia plazan Amurrioko udalak egingo du elkarretaratzea.\nIkusgunek bere babes osoa helarazi dio erasoa jasan duen gazteari, eta haren esanetara jartzen da.\nAmurrion ostegun gauean gertatutako eraso homofoboaren berri izan dugu. Ikusgunek gure babes osoa helarazi nahi dio erasoa jasan duen gazteari, eta haren esanetara jartzen gara. Era berean, horrelako erasoek LGTBI+ kolektibo osoari mezu bat bidaltzea bilatze dute, Ikusgunek besarkada handi bat bidali nahi die Aiaraldeko disidente sexu-generiko guztiei.\nEraso berri baten aurrean gaude. Gasteiz, Zuia, Amurrio… Arabako txoko bakoitza zeharkatzen ari den eskalada LGTBI+fobiko baten aurrean gaude. Lehenengo ondorioa argia da: LGTBI+fobia herri txikienetatik, hiri handienetaraino iristen da, kaleetan, baina baita familian edo lantokietan ere, gauez edo egunez gerta daiteke. LGTBI+fobia eredu zisheteronormatiboan sartzen ez garenak desagerrarazi nahi dituen egiturazko indarkeria da.\nLGTBI+ kolektiboak, borrokaren bidez, espazio asko konkistatzea lortu du, askatasunean bizitzea eragozten ziguten gizarte-arauetako batzuk ezbaian jartzea lortu dugu. Konkista horien aurrean, bada atzera eginarazi nahi digunik, horretarako beharrezkoak diren tresna guztiak erabiliz, indarkeria barne.\nGorrotoa ez du lekurik gure kaleetan; gaur egun oraindik erasotzen gaituzten edo ikusezin bihurtzen gaituzten espazioak konkistatzeko lanean jarraituko dugu, jendartea eraldatzen jarraituko dugu, beste inor ez dezaten inoiz iraindu, mehatxatu, jipoitu edo hil bere sexu-orientazioagatik eta\nIkusgunetik, berriz ere, genero identitate edota sexu orientazioagatik egon daitezkeen erasoei adi egoteko gonbitea egiten dugu, horretarako 633 309 653 telefonoa edo www.ikusgune.eus web gunea dago edozein eraso LGTBI+fobiko sufritu edo ikusten badugu behatokiarekin harremanetan jartzeko.\nAzkenik, Ikusgunek bat egin du eta bihar Amurrion egingo diren mobilizazioetan eta parte hartzeko deia egin du. 17: 30ean Amurrioko parkean, Amurrioko Jai Herrikoien Aldeko Batzordeak eta Aiaraldeko Mugimendu Feministak deituta, eta 18: 00etan Amurrioko Juan Urrutia plazan, Udalak antolatuta.\n← Eraso transfoboa Abetxukon\nDiskurtso homonazionalistei aurre egiteko eta horiek aztertzeko tresnak →\nCopyright © 2022 Lumagorri. All rights reserved.


Komentuko obrak egiteko laguntza eman zuten ongileak asko izan ziren. Horrela, Joan Saez Gerrikaitz aipatuko dugu, zeinek 1942an ordaindu baitzuen kapera nagusiaren eta beheko klaustroaren hiru laurdenen burutzapena. Laugarren aldea Joan Martínez Zaldibarrek ordaindu zuen. Biok elizako hilobia erreserbatu zuten berentzat. Geroxeago, Joan Alonso Butroe eta Muxikakoak eliza eraikitzeko 600 urrezko dukateko dohaina eman zuen, kapera nagusiko hilobirako eskubidea zuen ugazaba egin zelarik. Obra XVI. mendearen bukaera aldean bukatu zen, baina kanpandorrea ez zen 1607ra arte ordaindu.\nKomentuaren gorabeherak, azken mendeetakoak, asko dira, gerren, desamortizazioen eta abarren ondorioz. Horrela, 1812ko ekainaren 24an ingelesek su eman zioten. Suak elizaren nabea, fatxada eta logelak hartu zituen. 1842an erabaki zen gelak eraistea, lekua koartel bezala erabiltzeko. 1843an errematera atera ziren obrak, hura kartzela bezala egokitzeko. 1859an komentua itsasoz bestaldeko misioetarako ikastetxe bezala zebilen. 1870eko abenduaren 14an eskola finkatu zen lehenengo solairuan. 1886an behe solairuan errege-pisua finkatu zen, eta udal epaitegia. Azkenik, 1928ko martxoan udal merkatua komentuko klaustrora aldatu zen, eta oso aldarazi zen haren irudia, 1994ko zaharberrikuntzara arte.


THE LAST SHADOW PUPPETS: MY MISTAKES WERE MADE FOR YOU EP ALBUMAREN BERRIKUSPENA - ALBISTEAK\nNire akatsak egin ziren zuregatik EP\n1960ko hamarkadaren amaierako pop zinematografikoaren disko ikusgarriaren ostean, Arctic Monkey Alex Turnerren Azken Itzaleko Txotxongiloak Estatu Batuetako soilik argitaratutako bertsioa eskaintzen du, Erresuma Batuko B aldeak gehi lau zuzeneko biluzik biltzen dituena.\nEz dio axola Interneti, Arctic Monkeys-ek lehen aldiz bere izena antzinako modua hartu zuen, zuzenean joz. Gertatu zen hasierako saioetan doan eman zituzten demo CDak azkenean sarera sartu zirela, zaleen bidez, eta horietako batzuek taldearen jatorrizko MySpace orria sortu zuten. Taldearen kideak pixkanaka aldatzen joan dira grabazioetan zuzeneko taldeen oinarrizko konfiguraziotik, inoiz baino urrunago Adierazpenaren aroa , Alex Turner-en Arctics-eko abeslari / gitarra-jolea Miles Kane-rekin (Rascals talde britainiarrarekin) eta Simian Mobile Disco-ren James Ford-ekin azken itzaleko txotxongiloekin.\nFordek ekoitzia eta Owen Pallett-ek (aka Final Fantasy) antolatua, Last Shadow Puppets albumak bere sortzaileen ikuspegi musikala eta lirikoa pizten du 1960ko hamarkadaren amaierako proportzio zinematografikoetara. The Nire akatsak zuretzako egin ziren EPa edizio bereziko DVD gehigarrien batez bestekoa bezalakoa da. Estatu Batuetan soilik argitaratutako bertsio honek Erresuma Batuko B aldeak biltzen ditu Adierazpenaren aroa 'My Mistakes Were Made for You' singlea - zuzeneko bi azal eta albumeko abesti baten zuzeneko bertsioa - gehi beste albumen beste pista batzuen lau interpretazio biluzi. Ez dago jatorrizko material berririk, ez irteera erradikalik, gortinaren atzean alferrikako begirada bat besterik ez.\n'Nire akatsak zuretzako egin ziren' baladaz jositako zirrikitua da, denboran probatutako gaiari buruzko 'errugabetasuna eta harrokeria nahastuta / buruan zikinenean'. Ez bezain gogoangarria edo komunikatiboa Adierazpenaren aroa lehen bi singleak - izenburu abestia eta 'Standing Next to Me' azken bultzada maitagarria - abestiak 60ko hamarkadaren amaieran Scott Walker edo David Axelrod gogora ekartzea lortzen du bere kate nahasiekin eta spaghetti-western adarrekin. Lirikoki, Turnerrek eta Kanek taldekide izan daitekeen emakumearen ipuin kriptikoa eraikitzen dute ('Hitzak ahoan jarri dion fama da ...' ez den aurpegia '); beren hitz joko trebeak argi daude lerro banan-banan hartuta, baina kantu osoaren zehar aztertzea beldurgarri bihurtzen da.\nBerriaren ondoan iristen Arctic Monkeys Apollon kontzertuaren DVDak, EParen hiru zuzeneko pistek, Turner eta bere lankideek antzeztutako antzezle goiztiarrak zirela erakusten dute. Oxforden bizi, 'Separate and Ever Deadly'-k bere organo labankadak eta orkestrazio oparoa mantentzen ditu. Ingeles britainiarra ez dakitenontzat grezieraz egon litekeen Azken itzaleko txotxongiloen abesti bakanetakoa izanik ('moztekoak' 'mozteko zizailak' dira ... asmatzen dut?), Premiazkoa eta lauso mehatxagarria da, baina hala ere aukera bitxia da AEBetan soilik EP.\nDiskoaren lehen singletatik ondo hautatutako David Bowie eta Billy Fury B aldeak bezala, hemen azalak aipagarriak dira batez ere proiektuaren inspirazio litekeenei buruz esan diezaguketenagatik. Zalantzarik gabe, Lee Hazlewood eta Nancy Sinatra cowboy-psych badlands antzekoetan bizi ziren 'Paris Summer' filmean; azken itzaleko txotxongiloek katez bustitako adulterioaren balada leialki egiten dute (je) zuzeneko grabazio honetan aurrikusten bada, Alison Mosshart of the Kills-ek Sinatra zatia kanporatzen du Neko Case ikertzaile ikaragarri baten antzera. Turner-ek eta konpainiek Bacharach / David-en 'My Little Red Book' izeneko Love konposizioa ere egiten dute, beste erreferentzia puntu komun bat ekarriz Adierazpenaren aroa soinua. Uste dut baxu jotzaile gehiegi zutela hori egiteko Zuri Zurien bidea .\nLau pista 'akustikoek' EParen zentzugabekeria trebea azpimarratzen dute. Apaindurarik gabeko 'The Age of the Understatement', 'Standing Next to Me', 'The Meeting Place' eta 'My Mistakes Were Made for You' bertsioek orkestrak osatutako albumeko pisten azpian landutako doinuak eta harmonia estuak erakusten dituzte. Hala eta guztiz ere, proiektuaren erakargarritasun handia pantaila zabaleko produkzioan dagoenean, zaila da ulertzea zale gogorrena izan ezik nork behar duen bertsio ez-benetan akustiko horiek entzuteko.\nnew tyler the sortzailearen albuma\norkestra mortal ezezaguna disko berria\nzertarako toro eta moi\ntyler sortzailea eminem diss\nzein dira haririk gabeko entzungailurik onenak\nperfume jenio abesti normala


euskara | BERTON\neuskara, Gure Esku Dago, jon etxebarri\nIn Berriak on otsaila 25, 2014 at 11:39 am\nNi Santutxuko Gure Esku Dago ekimenera hurreratu nintzen, Txurdinagara. Todos herribatekos, Latxa. Bueno asuntoa da, dena zegoela guapo-guapo, internet eta guzti… Post osoa irakurri »\ndarabilbo, erabilera, euskara\nDARABILBO: euskararen erabilera sustatzeko egitasmo aintzindaria\nIn Uncategorized on urria 1, 2013 at 5:39 pm\nUdalak, euskaltegiek eta euskara elkarteek baturik lan egitea ez da ohikoa Bilbon. Izan ere, euskalgintzako eragileek Udalari urtetan leporatu diote euskararekiko konpromiso eta babes falta. Gaurkoan, bat eginik agertu dira irailetik abendura bitartean Bilboko auzoetan euskararen erabilera sustatzeko hamaika ekintzaren aurkezpenean. Hortik dator Darabilboren aintzindari izaera. Post osoa irakurri »\neuskara, Marimaistra, zalantzak\nIn Berriak on Iraila 25, 2013 at 10:58 am\nIraila hasieran lagun berri bat etorri zaigu, eta Youtuben utzi digun agurrak zeresan asko eman du. Marimaistra dela esaten du berak, eta euskararekin ditugun kezkak, zalantzak eta galderak argitzera datorrela. Ostegunean bertan hasi zen hori egiten, Goiena TBko Magazinean eta marimaistra.com blogean. Post osoa irakurri »\nbilboko udala, euskara, matrikulazioa\n300 banderola euskara ikasi, hobetu eta konpartitzera dei egiteko\nIn Berriak on Iraila 13, 2013 at 8:21 am\nBilboko Udalak eta euskaltegiek hiriko faroletan eskegitako banderolekin pertsona orori “euskara ikasi eta euskaraz komunikatzeko” gonbita luzatu diote. Post osoa irakurri »\nMarimaistra: euskarari buruzko zalantzak argitzeko\nIn Berriak on Iraila 10, 2013 at 10:13 am\nAsko aurreratu badugu ere, asko falta zaio euskarari oraindik hizkuntza erabat normalizatua izateko, eta horrek zalantza eta buruhauste handiak sortzen dizkigu hiztunoi. Marimaistrak zalantza horiek uxatzen lagundu nahi dizue. Post osoa irakurri »\nAlhondegia, BERBAGUNEA 2013, euskara, word coffe\nEuskararen aldeko BERBAGUNEA 2013 antolatu dute urriaren 23an Alhondegian\nIn Berriak on Iraila 9, 2013 at 7:17 am\nBigarren urtez jarraian euskararen erabilera zabaltzeko word coffe saioan Alhondegian elkartzeko deia zabaldu zaie Bilboko hiritarrei. Post osoa irakurri »\nAEK, euskara, matrikulazioa\n“Euskara praktikoa” goiburupean aurkeztuko du bihar AEK-k matrikulazio kanpaina\nIn Berriak on Iraila 2, 2013 at 3:05 pm\nBihar, 11:30ean, AEK-k 2013/2014 ikasturtea aurkeztuko du. Aurkezpena Bilboko Lizardi AEK euskaltegian izango da. Post osoa irakurri »\nArgazki zaharra, Berrio-Otxoa, euskara, Mikel Lejarza\nArgazki zaharra: Bizitza asko aldatzen da\nIn Berriak on uztaila 30, 2013 at 7:03 am\nUztailaren 18a egun tamalgarria da euskaldunontzat egun horretan hasi zen eta euskaldunon aurkako beste ekinaldi bat 1936an. Zabaltzen hasia zen euskal pizkundea deritzana errotik erauzi eben frankistek. Euskara etxezuloetara sarrarazi eben kalean berba egiteko beldurrez. Post osoa irakurri »\neuskara, KOMIKIAK, lehiaketa, SAURE\n“Komikiak ere euskaraz” lehiaketa abian da sarean\nIn Berriak on uztaila 29, 2013 at 10:00 am\nSaure argitaletxeak euskarazko idazketa bultzatzeko ekimen berri bat abiarazi du. Lehiaketa bat antolatu dute, komikiak eta euskara lotuz. Post osoa irakurri »


Arabar Errioxako Ardoaren ibilbidea - Hotel Eguren Ugarte\nHasiera > Antolatu zure bidaia > Ostatuak > Hotel Eguren Ugarte\nHelbidea: Carretera A-124 , Km 61\nWeb gunea: www.egurenugarte.com\nOstatu kategorian “Best Of de Turismo Vitivinícola 2010” saria jaso duen Eguren Ugarte hotela, mahastiez inguratutako 21 logeladun hotela da, eta Kantauri Mendilerroko eta Laguardiako ikuspegi ikusgarriak eskaintzen ditu.\nDuela gutxi eraikitako Hotel hau haitzean zulatutako tunelen gaineko 2.000 m2-ko azaleran altxatzen da. Tunel horiek bisitak egiteko bikainak dira, eta bertan gordetzen dira ardoak. Bisitariari esperientzia enoturistikoa gogorarazten dioten une bereziez eta giro, usain eta era guztietako sentsazioez gozatzeko aukera eskaintzen duen konplexu berezi honek, ardoari buruzko ezagutzen ekarpena ahaztu gabe.\nHotelean, gainera, jatetxea, denda, jazoeretarako aretoa eta ezkontzak eta era guztietako jarduerak antolatzeko ingurune dotore eta harmoniatsua daude.


ALDUNDIAK 2015EKO ENPLEGU PLANEKO LAGUNTZAK AURKEZTU DITU BIZKAIKO 250 ENPRESA BAINO GEHIAGOREN AURREAN – DEMA\nALDUNDIAK 2015EKO ENPLEGU PLANEKO LAGUNTZAK AURKEZTU DITU BIZKAIKO 250 ENPRESA BAINO GEHIAGOREN AURREAN\nLehendakaritzako diputatua den Unai Rementeriak aurkeztu du ekitaldia eta azpimarratu du enplegua sortzea dela oraindik Aldundiaren helburu nagusia.\nPlan horren barruan diru-laguntzak jaso dituzten hiru enpresak eta ekintzaile batek haien esperientzia azaldu dute. Enpresa batek, hain zuzen ere, hamar gazte kontratatu ditu praktiketan, beste batek mugagabeko kontratuak egin dizkie 30 urtetik beherakoei eta hirugarren enpresak langabezian denbora luzean egon den pertsona bat sartu du plantillan; ekintzaileak, bestalde, bere enpresa sortu du.\nBizkaiko 250 enpresa baino gehiagok zuzenean jakin dute gaur Aldundiaren 2015eko Enplegu Planean zein laguntza jasotzen diren. Lehendakaritzako diputatu Unai Rementeria izan da aurkezpenaren gidaria eta azpimarratu du oraindik enplegua sortzen laguntzea dela Bizkaiko Foru Aldundiaren helburu nagusia. Zera adierazi du: “Eta hitzez gainera ekintzak behar dira. Legegintzaldia hasi zenetik aurreko urtera arte 6.047 enplegu eta 3.381 enpresa sortzen lagundu dugu. 2015. urte honetarako erronka Bizkaian 2.225 lanpostu berri sortzea da. Erronka horren barruan sartzen dira 800 gazteren zuzeneko kontratazioa bultzatzea, beste 1.300 gazteren enplegagarritasuna eta talentua hobetzea; langabezian denbora luzea eman duten 225 pertsona laneratzen laguntzea, eta autoenpleguaren bitartez 1.200 pertsonak lanpostu bat lortzea. Xede horretan lagunduko digute, batetik, 19.270.000 euroko aurrekontuak (2014. urtean baino %10 handiagoa) eta, bestetik, enpresen sare konprometituak eta hazteko gogo biziak”.\nEkonomia Sustatzeko diputatua den Imanol Pradalesek ere parte hartu du aurkezpenean, baita hiru enpresak (DIBAL, PKF Attest eta ing-tubo S.L., Ingeniería y técnicas para estructuras tubulares S.L.) eta ekintzaile batek (KOI?BUSINESSen sortzailea) ere. Hiru enpresek eta ekintzaileak Bizkaiko Foru Aldundiak 2012-2015 Enplegu Planean ezarritako diru-laguntzak jaso dituzte.\nAipatu enpresen ordezkariek -batek hamar gazte kontratatu ditu praktiketan, beste batek kontratatu mugagabeak egin dizkie 30 urtetik beherakoei eta hirugarrenak langabezian denbora luzea egon den pertsona bat kontratatu du- eta ekintzaileak -atzerrian lanean egon ostean itzuli eta bere negozioa abian jartzea erabaki zuena- aurkezpenean egon diren Bizkaiko gainerako enpresen aurrean azaldu dute haien esperientzia, eta enplegua sustatzeko foru laguntzei esker izan dituzten aukerak.\nBizkaiko Foru Aldundiak aipatu enpresak eta ekintzailea aukeratu ditu aurkezpenerako, aurten enplegua sustatzeko estrategiaren barruan bultzatuko diren esparruen adibide garbia direlako.\nEnplegu Planaren bidez 2.225 lanpostu sortzen laguntzea aurreikusi da.\nIzan ere, 2015erako Enplegu Planak lehentasuna ematen dio gazteen kalitatezko kontratazioa sustatzeari, langabezian luzaroan egon diren pertsonak kontratatzeari eta autoenpleguaren indartzeari.\nPlan horrek 19.270.000 euroko aurrekontua edukiko du. Horietatik 13,7 milioi euro bideratuko dira enpleguaren sustapenera eta 5,5 milioi euro talentuaren sustapenera. 2015erako Planaren helburuak dira 2.225 lanpostu sortzea eta 1.300 pertsonak parte hartzea enplegagarritasuna hobetzeko eta talentua sustatzeko programetan.\nEnpleguaren sustapenak barruan hartzen ditu Bizkaiko Foru Aldundiak gazteen kontrataziorako eta gazteen kontratazio mugagaberako ezarri dituen zuzeneko laguntzak. Bi partida horiek aurten hazi egin dira aurreko ekitaldikoen aldean: batera, 3,2 milioi euro egiten dute, hau da, partida %21 handitu da, 2014ko partidaren aldean. Hain zuzen, aurten 1.700.000 euro jarriko dira praktiketako kontratuak bultzatzeko, gazteek lanerako lehenengo aukera izan dezaten, eta 1,5 milioi euro baliatuko dira 30 urtera arteko gazteen kontratazio mugagabea sustatzeko.